
PRÒLEG 


Carme Oriol 
Universitat Rovira i Virgili 


El 17 d'octubre de 2018 van tenir lloc a la Facultat de Lletres de la Uni- 
versitat Rovira i Virgili les V Jornades de la Càtedra Josep Anton Baixeras 
de Patrimoni Literari Català. Les jornades es van dedicar a homenatjar 
dues figures d'una rellevància indiscutible en la cultura catalana: Aureli 
Capmany i Maria Aurèlia Capmany. La Càtedra s'unia, així, als actes que 
al llarg del 2018 estaven tenint lloc a Catalunya amb motiu de l'Any Cap- 
many, que el Departament de Cultura de la Generalitat de Catalunya havia 
acordat de celebrar. L'Any Capmany tenia com a objectiu commemorar 
els 150 anys del naixement del folHlorista Aureli Capmany i Farrés (1868- 
1954) i els 100 anys del naixement de la seva filla, l'escriptora Maria Aurèlia 
Capmany i Farnés (1918-1991). 

Els organitzadors de les Jornades, professors del Departament de Fi- 
lologia Catalana, ens vam sentir especialment cridats a celebrar la doble 
efemèride. De fet, Maria Aurèlia Capmany, tarragonina d'adopció, va tenir 
una activa vida cultural a la ciutat, així com una bona amistat amb molts 
de nosaltres. La vinculació de Maria Aurèlia Capmany amb Tarragona va 
anar lligada al fet que, el 1972, el seu company, el també escriptor Jaume 
Vidal Alcover, va començar a impartir docència de literatura catalana en 
el que aleshores eren les dependències de la Universitat de Barcelona a 
Tarragona. I, des de llavors fins a la seva jubilació, va ser professor a Tarra- 
gona, on va ocupar la plaça de catedràtic de Literatura Catalana i Crítica 
Literària. 

Aquests circumstàncies expliquen que la Universitat Rovira i Virgili 
rebés, després de la mort de Maria Aurèlia Capmany, també l'any 1991, un 
important llegat format per documentació diversa (cartes, textos inèdits, 
fotografies, revistes i llibres) procedent de les biblioteques personals de 
Jaume Vidal Alcover i de Maria Aurèlia Capmany. És el que, un cop orde- 
nat i inventariat, constitueix el fons Vidal- Capmany, un fons especialitzat 

que es pot consultar al CRAI (Centre de Recursos per a l'Aprenentatge i la 
Investigació) del campus Catalunya. A més, la part del fons que va pertà- 
nyer a Maria Aurèlia Capmany conté documentació molt valuosa proce- 
dent de la biblioteca del seu pare, Aureli Capmany, així com de la del seu 
avi matern, el també folllorista Sebastià Farnés. 

Les V Jornades de la Càtedra van voler, doncs, oferir un programa 
que reflectís aquesta connexió entre les dues figures objecte d'homenatge 
i també entre elles i la nostra universitat. Les sessions es van concentrar 
en un sol dia. Es van iniciar amb la intervenció de les dues comissàries de 
l'Any Capmany, Montserrat Garrich i Marta Nadal, que van explicar les 
activitats programades durant tot l'any i van glossar les figures d'Aureli 
Capmany i de Maria Aurèlia Capmany, respectivament. A continuació van 
tenir lloc les conferències que s'havien programat. Les del matí van ser 
dedicades a Aureli Capmany i les de la tarda a Maria Aurèlia Capmany. Al 
matí hi van intervenir Jaume Ayats, Francesc Massip, Roger Costa i Do- 
lors Llopart. I a la tarda, Montserrat Palau i Guillem-Jordi Graells. Després 
del lliurament de les beques de doctorat que la Fundació Privada Mútua 
Catalana atorga anualment, i de la presentació del cinquè Quadern de la 
Càtedra, dedicat a la traducció literària (i que recull les conferències de 
les jornades de l'any anterior), les sessions es van cloure amb l'espectacle 
Carme Sansa diu i canta Maria Aurèlia Capmany, en què l'actiu Carme 
Sansa, acompanyada a l'acordió per Jaume Mallofré, va recitar i cantar uns 
textos que van apropar el públic a la prosa irònica, precisa i reivindicativa 
de Maria Aurèlia Capmany, però també a la seva biografia, en aquest cas de 
la mà d'una auca creada per Magí Sunyer. Durant tota la jornada, i també 
en els dies posteriors, al CRAI del campus Catalunya hi va haver una expo- 
sició amb documentació procedent del fons Vidal- Capmany. 

Atès que el segon Quadern de la Càtedra, publicat el 2016, va ser dedi- 
cat a Maria Aurèlia Capmany, en aquesta ocasió es va voler centrar el tema 
del sisè Quadern en la figura d'Aureli Capmany. Així, doncs, la present pu- 
blicació recull només els textos de les conferències impartides pels quatre 
especialistes que van intervenir en les sessions del matí de les Jornades de 
la Càtedra. 

Jaume Ayats, professor d'Etnomusicologia a la Universitat Autònoma 
de Barcelona i director del Museu de la Música de Barcelona, en l'article 
4Cançons per construir la història d'un país, estudia l'aportació d'Aureli 
Capmany a la divulgació de la cançó popular catalana, i ho fa a través de 
l'anàlisi del Cançoner popular, que Capmany va començar a publicar en 


Pròleg 


fascicles l'any 1901, fruit d'aquesta anàlisi, Ayats conclou que Capmany 
va concebre el Cançoner popular com una eina moderna, pensada per a la 
regeneració de la cultura catalana i amb la voluntat de efer sentir i ima- 
ginar un país nous. A continuació, Francesc Massip, catedràtic d'Història 
del Teatre Català a la Universitat Rovira i Virgili, en el seu estudi 4Aureli 
Capmany i la dansa, posa en valor els treballs capdavanters de Capmany, 
com els dedicats al contrapàs i a la sardana, i en destaca, especialment, 
el llibre La dansa a Catalunya, on l'autor traça el recorregut històric de 
la dansa al nostre país i n'assaja una classificació. Per la seva part, Roger 
Costa, tècnic de patrimoni etnològic al Departament de Cultura de la Ge- 
neralitat de Catalunya, amb l'article Aureli Capmany, un folRlorista entre 
el romanticisme i el positivisme-, se centra en la important tasca que va 
dur a terme Capmany en l'estudi i la divulgació de la cultura popular en 
un sentit ampli i divers, que abasta la cançó, els esbarts, la rondallística i 
les festes, entre d'altres. Finalment, Dolors Llopart, cap de programes al 
Museu Etnològic de Barcelona fins a la seva jubilació, és l'autora de l'ar- 
ticle Aureli Capmany, folilorista apassionat i mestre versàtils, en el qual 
ressegueix el vessant pedagògic del folHlorista, així com el seu activisme en 
el context de la societat catalana (i, en particular, barcelonina) de l'època. 

En resum, el lector trobarà en aquest sisè Quadern de la Càtedra qua- 
tre treballs que es complementen i que, junts, donen una visió polièdrica 
de la vida i l'obra d'un folilorista, Aureli Capmany, que constitueix una de 
les personalitats més actives i dinàmiques de folHlore català. 


CANÇONS PER CONSTRUIR LA HISTÒRIA D'UN PAÍS 


Jaume Ayats 
Universitat Autònoma de Barcelona i Museu de la Música de Barcelona 


Quan ara fa sis o set anys preparava el pròleg per a una nova edició del 
Cançoner popular d'Aureli Capmany (1868-1954), vaig retrobar en les rat- 
lles de 4Cançons a deu cèntims —el text que la seva filla Maria Aurèlia 
havia escrit per a la presentació de l'edició de 1980 (Retres, Barcelona)— 
dues afirmacions clares: a l'Aureli li agradava cantar i tocava l'acordió. 

Podria semblar un detall més, o fins i tot poc rellevant, en la descripció 
de l'homenot, però de seguida em va semblar que aquest edetalls era deci- 
siu tant per a la feina d'elaboració del Cançoner popular (1901-1913) com 
per a tota la tasca de militància i d'activisme catalanista que Capmany va 
dur a terme durant ben bé seixanta anys. Avui reprenc algunes d'aquelles 
idees, que ara em porten a fer algunes consideracions de més. 


La poesia s'ha de cantar 


S'ha dit i redit que l'Aureli era un cisteller, fill de cistellers de la classe me- 
nestral barcelonina, i de formació sobretot autodidacta —encara que col- 
laborés a La Renaixensa com a redactor, llegís partitures i cantés a l'Orfeó 
Català. Això només ens fa saber que no tenia l'educació formal dels am- 
bients burgesos i que es va educar entre les societats corals, en el món del 
teatre de Pitarra i Guimerà i en els ambients populars de Barcelona. 

La mateixa Maria Aurèlia aclaria molt bé que el seu pare va mantenir 
sempre la convicció activa del que és i del que ha de ser la cultura popular: 
una cultura que —si ens situem dins dels paràmetres idealitzadors de la 
dècada de 1890— cal que comparteixin els conciutadans d'una nova nació 
que està per bastir, d'una nació reconstruida a través de la voluntat i del fer. 

O sigui que la seva participació el 1891 a la fundació de l'Orfeó Català 
—quan tenia 23 anysl, una aventura de joves i per als joves just en els anys 
de les Bases de Manresa i de la creació de la Unió Catalanista— i a la crea- 

ció de la revista En Patufet (1904) i de l'Esbart Català de Dansaires (1908), 
i tota la seva obra d'estudi de tants aspectes de la tradició catalana i de la 
història de Barcelona, es troben sintetitzats en aquesta voluntat explícita 
de bastir un país: ell volia aprofitar aquelles formes de comunicació oral, 
que llavors, en la societat urbana del nou-cents, ja sonaven antigues, per tal 
de dotar-les de nous usos, de nous valors i significats. Ara diríem que les 
volia refuncionalitzar i/o reciclar. I això ho feia amb les eines més moder- 
nes del temps: amb els còmics, amb les cançons difoses per la impremta, 
o presentant un espectacle de ball sota la nova idea de dansa adequada al 
país (amb un peu als ballets del Liceu, cal dir-ho, un element que fins ara 
ha estat poc explicat de com va condicionar l'estil dels moviments dels 
esbarts i, també, de les sardanes). 

Apel-les Mestres ho exposa diàfanament en l'article que inicia la terce- 
ra sèrie del Cançoner, on trobem l'expressió precisa d'aquest estat d'ànim 
de Capmany: la poesia ha de ser cantada, i no pot de cap de les maneres 
quedar tancada als llibres. Mestres no dubta gens a afirmar que les cançons 
narratives, les que expliquen una història, ja en aquells primers anys del 
nou-cents han estat substituides pel diari. És a dir, per una publicació que 
cada dia narra de cap i de nou i, per tant, que fa perdre la memòria dels 
fets i fa norma de l'oblit quotidià. Era un visionari, cent-deu anys enrere, 
del que avui en dia passa amb molta més intensitat. Ara tindria molt clar 
que les narracions han estat substituides no només pel cinema i per la 
televisió, sinó pels fils de Tvitter, el FacebooR i el VVhatsApp o, encara més 
decididament, per les sèries. 

Per això mateix, Mestres està convençut que cal un retorn a l'oralitat 
directa i a la memòria: l'oralitat serà sempre la base substantiva de qualse- 
vol producció poètica d'interès. I fonamenta l'argument en un gran clàssic 
antic, el recull Shi jing, que va ser la base de tota la producció poètica xi- 
nesa durant dos o tres mil anys. Ho tenim entès igual avui2 Cal un retorn 
a l'oralitat2 El dir cara a cara, amb gest, entonació, ritme i densitat fonètica, 
probablement torna a ser una de les necessitats comunicatives més pre- 
uades del nostre present: una de les activitats que, n'estic convençut, seran 
més apreciades en els anys que venen. 

Objectiu: desvetllar la nació amb un Cançoner 


Moliné i Brasés, a l'article que encapçala la primera sèrie del Cançoner 
popular de Capmany, l'any 1901, escrivia: 4Catalunya es una d'aquestes 
nacions à quin desvetllament ha contribuit la musa popular,. Continuava: 
dla ha vacunada contra l'encarcarament académichv. I crec que tenia raó, 
perquè el vincle continuat que han tingut la majoria dels poetes catalans 
—de Verdaguer a Pedrals— amb les cançons i amb el dir oral ha donat 
a la poesia catalana una força i una vivor decisives per acostar-la a un 
públic ampli, lluny dels estrets reductes dels erudits i dels elitistes. La idea 
de la regeneració de la veu poètica —de l'estètica— gràcies a la dpoesia 
popular-, i a partir d'aquí la recuperació literària i històrica d'una nació 
políticament inactiva, no era pas nova, sinó derivada de les proclames de 
Herder a les darreries del segle XVII, que, atenció, ell va formular alhora 
des de posicions de nació i de xarxa internacionalista, totes dues en peu 
d'igualtat (un aspecte que sovint es vol oblidar). La poesia oral era con- 
siderada un dels grans pilars —juntament amb els clàssics antics— que 
havia de regenerar la creació literària dels pobles d'Europa. Aquesta idea 
ja s'havia escampat i havia fet forat a la Catalunya de finals de la dècada de 
1830 en la generació historicista i culturalista de Pau Piferrer, Manuel Milà 
i Fontanals i Marià Aguiló,' però assoleix la màxima difusió i acceptació en 
les dècades de pas del segle xix al segle xx. 

Ara bé, és prou conegut que la majoria dels reculls de cançons orals 
editats a Catalunya en la segona meitat del segle xix aplegaren només tex- 
tos i gairebé no aportaven notacions musicals, centrats en l'interès literari 
per 1a poesia. El primer que va aportar sistemàticament la melodia va ser 
Francesc P. Briz amb Cansons de la terra (1866-1875), una obra elaborada 
des de la militància catalanista d'una nova generació que vol obtenir im- 
pacte social i intervenir en la vida política. Pau Bertran i Bros va seguir 
aquesta via a la dècada de 1880 en la seva breu però molt sòlida obra (re- 
cordem l'encertat treball d'estudi i de valoració que en va fer Josep Maria 
Pujol), situada ja en un cientifisme positivista que coneix bé els treballs de 
la Folle-Lore Society britànica. Capmany disposava encara d'un tercer re- 
ferent publicat feia pocs anys, el volum Cansons Populars Catalanes (1891) 


1 Podeu veure una síntesi d'aquests autors, de llurs idees i dels que esmentarem tot seguit 
a Jaume Ayats 4El sorgiment de la cançó populars, dins Xosé Avifioa, Història de la música 
catalana, valenciana i balear, vol. vi, Barcelona: Edicions 62, 2001, p. 12-113. 

de Francesc Alió, amb vint-i-tres melodies elaborades per a cant i piano en 
una versió de música de saló burgès, i treballades pel compositor segons 
els models dels lieder alemanys i francesos. 

Així doncs, Capmany seguia sense dubtar el fil de la militància catala- 
nista, amb la intenció declarada de redivulgar les cançons en una societat 
que ja les estava oblidant. Per fer-ho, va decidir recuperar l'antiga aparença 
de la literatura de fil i cordill: venia les cançons en un full solt doblegat 
en quatre paginetes, com els fulls solts que els cantadors dde cantonadax 
—sovint cecs— proclamaven pels carrers, a vegades penjats en cordills, i 
que venien a cap preu. O com el que a Mallorca han denominat fins avui 
"plaguetes' (del francès plaquette). Són semblants als fulls que es coneixien 
amb el nom de romanços, però pel que fa al contingut els fulls antics no 
tenien gaire res a veure amb les cançons narratives que Capmany volia 
difondre. Els romanços —cal repetir-ho per evitar aquest error de gènere 
tan frequent en els àmbits acadèmics— eren cançons de circumstàncies, 
de fets nous, satírics o de carnestoltes que rarament passaven a l'oralitat 
més enllà d'una o de dues generacions. Generalment eren textos escrits 
per algun lletrat popular de ciutat i, en la majoria dels casos, en llengua 
castellana. Els fulls d'aquesta mena mai no duien notació musical i s'acos- 
tumaven a cantar amb una tonada ja popular. 

En canvi, el repertori de cançons que Capmany vol divulgar ca tall 
de romançoo té tot un altre contingut: correspon a les cançons narratives 
que a molts paisos d'Europa s'han denominat balades, i que en la llengua 
popular catalana prenen simplement el nom de cançons o, a Mallorca, de 
cançons llargues. Entenem que la denominació cançó es deriva del cor- 
responent gènere trobadoresc —cansó— i indica que el text explica una 
història. El contingut està gairebé sempre estructurat d'una manera molt 
precisa: presenta una escena única i ho fa de manera dramàtica, breu i 
sintètica, amb molts fragments de diàleg entre els personatges i poques 
intervencions d'un narrador, com si fos un retall de teatre. Gairebé mai ex- 
posa reflexions moralitzants, però l'escena que presenta és dramàticament 
colpidora i efectiva. Malgrat que l'escena té l'aparença de ser històrica, ben 
poques vegades descriu els fets concrets d'un episodi històric verificable, i 
per això els noms i altres elements de temps i de lloc són molt més simbò- 
lics que reals, i s'han d'escoltar amb aquest valor simbòlic. 

Les balades s'han difós i s'han adaptat durant generacions, escampa- 
des per paisos i llengúes diverses, fins a l'extrem que les transformacions 
d'un mateix argument han tingut continuitat des de la península Ibèrica 
fins a la península de Corea, com sembla que passa amb la cançó que co- 

neixem amb el títol de La dama d'Aragó. Ara bé, aquests textos narratius 
molt rarament han passat a l'escriptura dels fulls volanders que es venien 
pels carrers. En realitat, si analitzem les cançons que va publicar Capmany, 
només una, la LXXIV, prové del full d'un romanço (fet que l'autor aprofita 
per descriure en els comentaris que acompanyen la cançó detalls de molt 
alt interès de com es feia la venda dels fulls a les darreries del segle xIx). 
Tot i ser una figura en plena decadència des del segle xix, hem pogut do- 
cumentar el venedor de romanços en actiu en els mercats catalans fins a 
la dècada de 1940, i en alguns indrets potser fins a principis de la de 1950. 
Ramon Call va dibuixar un magnífic Venedor de romanços a llapis cap a 
1918, que podeu veure en una obra conservada al Museu de la Mediterrà- 
nia de Torroella de Montgrí. 


Balades antigues refetes 


De les cent cançons del Cançoner, podem considerar que vuitanta corres- 
ponen molt precisament al model de les balades, o de les cançons dictades 
que segueixen la forma de les balades." Una dotzena de fulls mostren unes 
altres tipologies narratives, com ara els tres que tenen la configuració prò- 
pia dels goigs. En queden només vuit que despleguen un estrofisme no 
narratiu o un simple encadenament de versos i situacions, i que es poden 
descriure com cançons d'estirabots i de gresca habituals de les festes de 
Nadal i una singular cançó de les transformacions (a més de La pastoreta i 
de la quarteta que duu el títol de Serrallonga). 

Es tracta, doncs, d'un recull compost sobretot d'allò que fins al segle 
XIX es denominava simplement cançons (una denominació que després 
hem transformat en molt més àmplia, potser degut a la influència en el 
concepte del mot equivalent en llengua castellana, llengua que ha gairebé 
abandonat el mot genèric cants). O sigui, Capmany va reunir un recull de 
cants narratius on predominen sobretot les històries que ens duen simbò- 
licament a un món antic de cavallers i dames, d'amors i desamors lírics, i 
de personatges terrorífics o heroics. Amb això coincideix amb les històries 
que més fascinen la imaginació romàntica. Amb aquesta tria Capmany 
segueix, i ell mateix ho declara, les petjades dels col-lectors romàntics pre- 
cedents. 


2 Podeu trobar una descripció de les cançons dictades i dels seus creadors a Jaume Ayats, 
(Notícia del dictadors de cançonso, dins Miscel-lània Segimon Serrallonga, Vic: EUMO edi- 
torial, 2001, p. 33-47. 


15 


Jaume Ayats 


Les cançons que narren escenes de transgressió moral, i que aleshores 
podien ser qualificades d'atrevides o picants, són ben poques —mentre que 
en l'oralitat que hem pogut recollir dels cantadors de les darreres dècades 
del segle xx són ben nombroses, gairebé la meitat de totes les que ens han 
cantat. Ara bé, això no exclou que un petit nombre no mostrin que l'autor 
es permetia certa llicència amb algunes cançons atrevides, com ara amb El 
frare blanc, El frare i la pastora o en les versions que aporta en els comen- 
taris de Fum, fum, fum. Amb això, Capmany demostra que no es queda de 
cap de les maneres atrapat dins d'un moralisme estricte —un moralisme 
que devia ser difícil en un menestral com ell—, tot i que es manté prou 
dins de la correcció moral i catòlica hegemònica d'aquells anys. La seva 
intenció patriòtica i d'evocació històrica no pretenia pas seguir el camí de 
la transgressió, sinó que el portava a subratllar altres aspectes més lírics o 
tràgics. I, tot evitant les transgressions, també evita possibles censures i el 
rebuig dels sectors catalanistes conservadors i catòlics. 

L seguint el fil, arribem a la pregunta inevitable: d'on treia les cançons2 

Ell mateix va anar responent aquesta pregunta —ni que fos parcial- 
ment- quan redactava els comentaris, prou llargs i erudits, que acompa- 
nyen cada cançó i, també, en els textos de presentació de cadascuna de les 
tres sèries. Deixa ben clar un dels objectius: publicar totes les cançons que 
figuren al primer volum de les Cansons de la terra de Briz (editat el 1866 
i ja introbable a principis del segle xx) i també totes les del volum ja es- 
mentat d'Alió. Passant llista, les cançons d'aquests dos volums representen 
la meitat de les de Capmany, però no sempre en segueix el text de manera 
gaire estricta, sinó que hi afegeix versos nous, procedents d'altres fonts, 
amb la intenció de completar l'ideal de cançó que ell tenia: volia aconse- 
guir una versió tan extensa i completa com li fos possible, sota la idea- 
lització de l'oralitat que es tenia en aquells anys. Els col-lectors imaginaven 
cada cançó situada en una redacció original que calia recompondre, i cada 
versió oral només era un fragment d'una totalitat perduda. 

Així doncs, en la publicació de Capmany hem de parlar de versions 
que no procedeixen del que canta un sol cantador, com seria l'objectiu d'un 
rigorós estudi acadèmic positivista. El resultat que ens ofereix és una cançó 
ideal feta de versos d'orígens diversos reunits per l'editor i que, en l'argot 
acadèmic, denominem una versió factícia. A més, l'editor tria la melodia 
que li sembla més bonica i digna de ser perpetuada i, encara, esmena els 
barbarismes (sobretot els castellanismes), que eren tan frequents en l'orali- 
tat cantada, gairebé com una marca de prestigi. Capmany no té la intenció 

de publicar documents autèntics ni erudits, sinó que vol difondre les can- 
çons perfectament formulades. Unes cançons que sobretot tenen la missió 
d'unir les veus i els sentiments dels fills de la pàtria nova. 

Escorcollant les possibles fonts dels versos, a més dels textos i melodi- 
es de Briz i d'Alió, fa ús dels cançoners publicats per Marian Aguiló, Manu- 
el Milà i Fontanals, Pau Bertran i Bros i, en menor grau, d'una colla d'altres. 
Però a més hi ajunta versos i alguna melodia procedents de les aportacions 
que li fan amics i coneguts i, també, de diverses versions orals que ell ma- 
teix ha notat. A estones es fa difícil, doncs, destriar l'origen de cada vers, 
però en algunes cançons, com a La presó de Lleida, ho hem pogut arribar a 
resseguir molt bé, veient com pren per text de partida una versió publicada 
per Aguiló, a la qual interposa versos de les publicacions de Milà i de Briz. 

Lobjectiu, repetim-ho, és del tot declarat: vol influir en la població 
amb una intencionalitat regeneracionista, i no pas oferir nous documents 
als erudits. Alhora, el guia un ideal estètic no gaire allunyat del que va 
guiar el romanticisme d'Elias Lònnrot amb l'elaboració (en aquest cas amb 
molta més intervenció de creació literària d'autor) del mític llibre Ralevala 
(1849), la peça literària fundadora de l'aleshores inexistent nació finesa. 


Tonades líriques i antigues 


Capmany, doncs, triava les tonades que volia publicar entre les que tenia 
a disposició de cada cançó, i ho feia, a ell que tant li agradava cantar, es- 
crivint les que li agradaven més. La tria no desmereix gaire la diversitat 
estètica de les melodies de les balades catalanes. I no observem pas que 
alteri gaire —o gens— les melodies que han estat publicades: les ofereix tal 
com li arriben notades o cantades. Ara bé, dins de la tria, procura evitar 
les melodies que considera menys interessants o més avulgars-. A grans 
trets, afavoreix les que li semblen més antigues, més diferents i exòtiques 
en relació amb el model tonal que en aquells anys ja havia ocupat gairebé 
tota la creació musical. He de confessar que, seguint el meu gust estètic, 
segurament jo també hauria fet una tria dins de la mateixa tendència. I 
aquesta tria s'ajusta perfectament a la idea regeneradora i innovadora (allò 
antic innoval) que en aquells anys cercava l'Església catòlica amb el nou 
cant gregorià refet des de Solesmes i amb el cecilianisme musical. Com 
també s'ajusta a les propostes de polifonia renaixentista de l'Orfeó Català, 
per exemple. Allò més antic és allò que sonava més modern i autèntic. 

Repassant cada melodia, en trobem un bon grup que estan formulades 
dins dels paràmetres de la música tonal, però és sorprenent l'alt nombre de 
melodies que no segueixen de manera clara el sistema tonal modern i que, 
a més, es mouen sovint per graus conjunts i àmbits reduits. Si observem 
els compassos i el ritme, la tendència encara es fa més clara: són moltes les 
cançons escrites amb canvis sovintejats de compàs o amb ritmes que es 
nota que han estat encaixats de manera maldestra en els motlles dels com- 
passos acadèmics (recordem que en aquells anys encara no es practicaven 
altres lògiques d'escriptura musical). 

La nostra particular lectura ens ha fet detectar una trentena de me- 
lodies que, malgrat les probables deformacions d'escriptura amb què són 
presentades, es poden explicar notablement bé des de la lògica rítmica del 
mecanisme giusto sil-làbic En algunes només caldria desestimar alguna 
pausa i algun puntet de prolongació per tal que sorgeixi de manera clara 
la lògica del giusto sil-làbic, o a vegades caldria alterar lleument la posició 
d'alguna barra de compàs. Creiem que en són exemples clars les que duen 
per títol Perleta, Sant Jaume de Galícia, Bach de Roda, Les set paraules, 
Francisca Ferrera, Don Joan i don Ramon i Lenramada. Una desena més 
permeten imaginar elements propers a aquest mateix mecanisme d'estruc- 
turació rítmica. 

Aquest resultat no és pas sorprenent: a tots els paisos de llengúes deri- 
vades del llatí, des de Romania fins a Portugal, és en el repertori de balades 
on trobem més ritmes que es poden explicar des del model giusto sil-làbic 
proposat per Constantin Brailoiu a la dècada de 1950. Ara bé, en els reculls 
catalans sempre s'hi acostumen a trobar en una proporció inferior. En les 
nostres recerques a la meitat nord de Catalunya, per exemple, aquest me- 
canisme difícilment és utilitzat per més d'una quarta part de les balades. 
Si la concentració de giusto sil-làbic és clarament més alta en la tria de 
Capmany, és precisament perquè el seu gust estètic el va fer triar les melo- 
dies d'aspecte més arcaic i menys tonal. Això en fa, al nostre entendre, la 
característica musical més singular del Cançoner, i ha contribuit a dotar-lo 
d'una fesomia arcaica i, de retop, ha contribuit a transmetre aquesta imat- 
ge sonora al repertori més conegut de les cançons tradicionals catalanes 


3 Per a una descripció dels mecanismes rítmics d'aquest model, podeu consultar Jaume 
Ayats, dEl ritme g.s. 1212: un cas notable de giusto sil-làbic en les cançons baladístiques de 
la comarca d'Osona:, dins Actes del Col-loqui sobre cançó tradicional (Reus, setembre 1990). 
Barcelona: Publicacions de l'Abadia de Montserrat, 1994, p. 93-109. 

(una imatge dmés propera al gregoriàx, segons la manera d'imaginar-ho 
de l'època). Del tot en sintonia, doncs, amb l'estètica cercada per l'Orfeó 
Català i pels moviments catòlics renovadors d'aquells anys. 

A més, Capmany prescindeix del tot en la notació de cap mena 
d'acompanyament instrumental o d'harmonització, apartant-se així de les 
publicacions més de saló burgès que havien fet Briz i Alió, i que continua- 
ven fent alguns editors en les dues primeres dècades del segle xx. 

En resum, tot plegat contribueix a remarcar l'aspecte simple i arcaic 
de les cançons i, juntament amb el to dramàtic i de ressonàncies antigues 
de les lletres, en reforcen el lirisme. 


Cançons per al país nou 


A quin públic, doncs, s'adreçava Capmany" El contingut i el disseny dels 
fulls ho deixen prou clar: al públic captivat per l'estètica modernista i de 
ciutat. Capmany va encarregar un gravat per a cada cançó, i ho va fer a tota 
una generació d'artistes, amb la participació de quaranta-quatre noms que 
van d'Alexandre de Riquer a Adrià Gual, Modest Urgell i Jaume Pahissa, 
per esmentar-ne només quatre. La emiradax modernista que obre cada 
cançó ja en determina el to estètic i el grup social a qui s'adreça. 

En segon lloc, el fet que hi aparegui la notació musical, i que ho faci ala 
portada —de les quatre o vuit paginetes que ocupa cada cançó— també ori- 
enta decididament la preferència cap a un públic triat. A més, els comen- 
taris que afegeix a cada cançó també assenyalen el mateix grup social. Els 
comentaris barregen l'erudició històrica i bibliogràfica (amb interessants 
informacions d'un nivell més que notable), amb les notícies etnogràfiques 
i les proclames patriòtiques. Aviat queda clar que per seguir tot el fil de 
comentaris de la cançó calia tenir una certa formació llibresca. D'aquesta 
manera, podem pensar que la intenció inicial d'influir en l'oralitat de la 
població popular, de les classes populars, era forassenyada i fantasiosa. 

Però la sorpresa ha estat quan en les recerques orals que hem dut a 
terme ja a finals del segle xx (sobretot amb el Grup de Recerca Folldlòrica 
d'Osona) hem trobat rastres comprovables d'oralitat que provenien dels 
fulls de Capmany. Com és fàcil d'endevinar, gairebé mai una cançó real- 
ment difosa en l'oralitat de diverses persones encadena els mateixos versos 
un darrere l'altre. La variabilitat entre cantadors es fa notar de seguida en 
la formulació dels versos i de les tonades, fins i tot dins d'una mateixa fa- 
mília. Quan un cantador enfila vuit o deu versos seguits exactament amb 

la mateixa formulació que figura en una font escrita, ja sabem que la versió 
procedeix de la memorització fixada d'aquell text escrit. I quan això passa 
durant una recerca, de seguida preguntem al cantador si ha après aquella 
cançó d'algun llibre. Més d'una vegada, el cantador —la cantadora, per ser 
més precisos— ens ha explicat que de petita el seu pare o el seu oncle com- 
praven o tenien les cançons en fulls (o sigui, els fulls de Capmany). Eren 
cançons que generalment ja sabia algú de la família, i que cantaven els 
vespres d'hivern amb la tonada de qui la sabia (la melodia que ens canten 
gairebé mai no coincideix amb l'estampada al full), però seguint la lletra 
impresa (la seguien, és clar, els pocs que sabien llegir). Així els versos del 
full escrit es fixaven a la memòria de manera prou fidel per poder-ne res- 
seguir, moltes dècades després, la traça. 

Les evidències del treball de camp ens han fet conèixer com els fulls 
de Capmany varen influir en diverses famílies pageses i treballadores que 
continuaren cantant des cançons d'abanso però amb la formulació de lle- 
tra ja fixada per escrit. Les melodies del tot diferents: en cap d'aquests ca- 
sos recordaven ni tan sols que al full hi hagués comentaris sobre la cançó: 
només recordaven la imatge del gravat i la lletra. O sigui, que el mateix full 
podia tenir un nivell de lectura per al destinatari modernista, educat i de 
ciutat, i un altre nivell per al menestral o pagès amb coneixements bàsics 
de lectura. I d'aquesta manera es va produir el prodigi: Capmany va assolir 
la seva fita probablement més enllà del que era esperable —talment com 
va succeir amb En Patufet— tot fent llegir la enova tradiciós de les balades 
antigues a la primera generació del segle xx. D'una banda ho podríem 
entendre com un antecedent popular als plans d'educació noucentistes i 
de la naixent Mancomunitat. D'una altra banda veiem com Capmany sap 
fer seguir el fil popular de la cultura catalana, arreladament oral i dita, que 
li ve dels Verdaguer, Guimerà i Pitarra i que, seguint amb el Rusifiol més 
conegut, continuarà amb Sagarra. 

No hi ha cap dubte que Capmany va contribuir a construir una de- 
terminada imatge cantada del país, a divulgar a través de nous camins les 
cançons que durant tot el segle xx han dibuixat el patrimoni ideològic i 
social d'allò que hem considerat dla cançó tradicional (llavors denomina- 
da "popular"J catalana:. 

Un exercici simple per comprovar-ho és fer una relació de les cin- 
quanta cançons tradicionals més treballades pels compositors de tot el 
segle xx i del que ja portem del XXI, les més cantades a les escoles, als 
cors, als grups d'escoltes i d'esplai, les més versionades per la nova cançó 

i pels grups folX. De seguida descobrirem que ben bé dues terceres parts 
coincideixen amb títols que Capmany va publicar. I la majoria de vegades 
amb l'exacta melodia que ell va publicar. Només això ja ens fa entendre la 
importància capital que van tenir aquests fulls solts aparentment humils. 

També cal precisar que Capmany no va oblidar cap de les cançons 
orals que ja a la dècada de 1890 s'havien fet símbol de l'onada catalanis- 
ta amb l'Orfeó Català i Catalunya Nova com a cors capdavanters, amb 
Els segadors al davant, Bac de Roda, L'Alabau convertit en Plany, La dama 
d'Aragó, Muntanyes del Canigó o La presó de Lleida. 

L'ideal de les cançons de Capmany es pot situar dins de les iniciatives 
contemporànies de regeneració de la cultura catalana, però alhora mobi- 
litzen una intenció pràctica d'una veu on aferrar-se, d'un corpus estàndard 
que permeti compartir l'emoció lírica i patriòtica i, des d'aquest fer, cons- 
truir un espai expressiu comú per a tot un país. Ell ho aconsegueix en un 
grau sorprenentment alt, amb tantes repercussions més d'un segle enllà. O 
sigui, fa cantar les històries per fer sentir i imaginar el país nou. 


21 


AURELI CAPMANY I LA DANSA 


Francesc Massip 
Universitat Rovira i Virgili 


Els folhloristes catalans tradicionalment han deixat de banda en les seues 
recopilacions i estudis l'àmbit de l'espectacle popular. Quan, a partir del 
segle XIX, es duen a terme extensos reculls del cançoner o del rondallari als 
Paisos Catalans, es deixa deliberadament de costat el teatre popular, sovint 
transmès sobretot o exclusivament per via oral.: 

Una de les poques excepcions ha estat el volum d'Artur Quintana 
Lo Molinar. Literatura popular catalana del Matarranya i Mequinença 1. 
Narrativa i Teatre (Calaceit 1995). Pel que fa, però, a la corèutica, el pre- 
cursor més conspicu va ser Aureli Capmany, que ja el 1922 va publicar una 
monografia sobre el contrapàs." ball popular per excel-lència del territori 
català ans de l'auge romàntic de la sardana, sobre la qual, el mateix any, 
publicava un tractat tècnic, que ajudaria decisivament a la seua difusió," i 
el 1930 editava el primer volum La dansa a Catalunya, on traça, de fet, una 
història i una classificació de la dansa des dels orígens a l'actualitat." El seu 
capteniment per l'activitat dansística, però, venia de molt abans. Interessat 
pel follore, no va deixar de banda cap aspecte que s'hi relacionés i, en la 
tasca de recollir el cançoner tradicional, el ball hi era indissolublement as- 
sociat, perquè majoritàriament hom ballava acompanyant-se de cançons. 
A principis de segle xx, Aureli Capmany ha pres contacte amb el món dels 
balls populars d'arreu del país i en serà un dels més fervorosos sostenidors. 


1 Enric Cabra Martorell, cReminiscències de la representació de la mort i d'altres peces tea- 
trals en el cançoner de Francesc d'Albranca,, Revista de Menorca, any LXXXI (1990), p. 157- 
176 (p. 158 de referència). Aquest capítol forma part de la recerca del grup LAiREM 2017, 
SGR 1514. 


2 Aureli Capmany, El ball popular a Catalunya. El contrapàs, Barcelona: Políglota, 1922. 


3 Aureli Capmany, Com es balla la sardana: L'història, la tècnica, l'estètica, Barcelona: Salvador 
Bonavia, 1922. 


4 Aureli Capmany, La dansa a Catalunya, 2 vols., Barcelona: Barcino, 1930 (I) - 1953 (II). 


SUNYER, Magí (coord.), Aureli Capmany, Universitat Rovira i Virgili, Tarragona, 2019, p. 23- 
50. ISBN: 978-84-8424-799-9, DOI: 10.17345/9788484247999 

Vagi per endavant que jo no tinc ni els coneixements tècnics ni et- 
nològics per parlar de la dansa tradicional catalana com ho fa amb tota 
propietat i pertinença Montserrat Garrich en el llibre catàleg de l'exquisida 
exposició que ha organitzat a la Casa dels Entremesos de Barcelona. Ni he 
consultat l'ingent arxiu Capmany de dansa catalana que ella ha endreçat 
meticulosament a la seu de l'Esbart. Però en una jornada sobre els Cap- 
many organitzada pel nostre Departament no podia deixar de donar testi- 
moni de la importància que va tenir l'homenatjat en l'estudi pioner sobre 
la dansa catalana, estudis que han guiat les meues investigacions sobre la 
dansa medieval i postmedieval en el seu context sociohistòric i la seua 
iconografia, i que es van concretar en l'exposició El Teatre del cos. Dansa 
i representació a la Corona d'Aragó. Traces medievals i pervivències (2017- 
2018), que vam dur a terme el nostre grup de recerca LAiREM i el projecte 
Iconodansa d'aquesta casa (fig. 1). 


El teatre del cos 


Dansa i representació a la Corona d'Aragó 


Traces medievals i pervivències 


Fig. 1. Cartell de l'exposició El Teatre del cos. Dansa i representació a la Corona d'Aragó. 
Traces medievals i pervivències inaugurada a Barcelona, Biblioteca Nacional de Catalunya, 
el 9 de febrer de 2016. 


5 Montserrat Garrich, Aureli Capmany. La dansa i l'Esbart Català de Dansaires, Barcelona, 
Esbart Català de Dansaires, 2018. 

Fa uns anys, quan l'Instituto de Investigación de la Danza del Centro 
Nacional de las Artes de Mèxic em va convidar a fer el curs d'especialitat 
per al professorat de l'ens dLa danza en la edad media y sus pervivencias 
tradicionaleso, alguns dels professors assistents van acudir-hi amb les sa- 
batilles de ball. De seguida vaig haver d'aclarir-los que jo no era especialis- 
ta en dansa i que ni tan sols sabia ballar, ni danses medievals ni de cap altre 
tipus. Per tant, que tot allò que podia ensenyar-los se cenyiria a l'aspecte 
teòric i metodològic per abordar l'estudi de l'espectacle coreogràfic a l'edat 
mitjana, cosa que ens podia ser útil per buscar orígens i fonts de tantes 
danses tradicionals, també mexicanes, que procedien d'aquells antece- 
dents poc coneguts. El curs va ser intens i profitós perquè els vaig mostrar 
moltes imatges de danses, acompanyades de mencions i descripcions his- 
tòriques de l'activitat corèutica, i els vaig oferir una taxonomia plausible, 
mentre detectàvem reveladores sinonímies en danses d'una banda i altra 
de l'Atlàntic en relació amb la iconografia tardomedieval i moderna. 

Ayui veurem moltes figuracions iconogràfiques no pas per amenitzar 
la xerrada o per decorar el discurs, sinó perquè l'espectacle és un fenomen 
de rotunda visualitat i perquè les meues investigacions sempre s'han basat 
en l'anàlisi i la confrontació de tres tipus de documents fonamentals: el do- 
cument escrit (fig. 2), el gràfic (fig. 3) i l'etnogràfic (fig. 4). La meua meto- 
dologia consisteix a posar-los uns al costat dels altres i donar-los conversa. 
Acaben dient coses que per separat serien incapaços de formular. 


Fig. 2. Olaus Magnus, Historia de gentibus septentrionalibus, Roma 1555: 
4De chorea gladiatoria vel armifera saltationes liber v, fol. 513. 

Fig. 3. Dansa d'espases en l'entrada de Joao de Castro a Goa (1547), 
tapís de 1550, Runsthistoriche Museum, VVien. 


Fig. 4. Dansa de Todolella, foto: Raúl Sanchis Francés (2013). 


Cal dir tot d'una que un estudi de la història de la dansa a partir de 
fonts literàries o iconogràfiques, úniques susceptibles d'utilitzar per al pe- 
ríode medieval i modern, posa alguns problemes perquè la imatge i el text 
no són més que testimonis fossilitzats d'una pràctica que no és més que 

gest i acció en moviment. Sempre és difícil pintar, descriure o anotar el 
moviment de la dansa, que no deixa de ser una manera d'ocupar un espai 
i de fer-lo apte per a la celebració del ritual. 

Els textos i documents escrits ens informen sobre diversos aspectes 
de l'activitat coreogràfica medieval, sovint en negatiu, a partir de les pro- 
hibicions sinodals, els sermons admonitoris i els testimonis moralitzadors 
i repressius de l'exercici dansístic. Però hi ha també documents descriptius 
neutres o favorables a la dansa, sigui en fonts literàries com la novel.la 
artúrica i de cavalleries o en cançons i composicions poètiques per ser 
ballades, sigui en cròniques i descripcions festives, així com els primers 
tractats sobre dansa, que comencen a proliferar en el context cortesà du- 
rant el segle XV. 

Pel que fa a la iconografia de l'època, és l'únic tipus de documentació 
que ens permet fer-nos una idea de la fisicitat de l'espectacle de dansa, del 
seu aspecte material, de la seua fisonomia i plàstica coreogràfica." 

El tercer pilar de les nostres investigacions, poc conegut i que tindrem 
sempre molt en compte, el constitueixen les pervivències tradicionals 
d'un tipus d'espectacle d'arrel medieval, o en alguns casos anterior, que ha 
sobreviscut al pas del temps per tradició popular Com que es tracta de 
festes o formes espectaculars que han perviscut en la mesura que han con- 
tinuat vigents, és a dir, vives, és lògic que hagen sofert les transformacions 
pròpies de la biologia, però mantenint aspectes o elements que podem re- 
trotraure al teatre dels orígens i, per tant, poden ajudar-nos a comprendre 
aquella teatralitat primigènia. 

Deia Capmany que dLa dansa és l'expressió i la manifestació més com- 
pleta que l'home i la dona poden fer amb el propi cosv i, en efecte, sempre 
considerà la dansa com una eina imprescindible per a l'educació i el desen- 
volupament personal. $ No dubtem que seguia les indicacions de Llucià de 
Samòsata (Síria 125-181), que en el seu diàleg apologètic sobre l'art co- 


6 Francesc Massip, dTheater and Iconography in the Middle Ages and the Renaissance (an 
interdisciplinary approach): Analyzing Theater through the Visual Arts-, dins F. Massip (ed.), 
Repensar el sombrío Medioevo. Nuevas perspectivas para el estudio de la cultura medieval y de 
la temprana Edad Moderna // 'Ihose Darh Ages Revisited. Nem Perspectives for the Study of 
Medieval and Early Modern Culture, Rassel: Reichenberger, 2014, p. 65-100. 


7 Maria de la Pau Janer 8: Francesc Massip, dLa danza en Catalunya e Islas Balearesx, dins 
Tradición y danza en Espania, Madrid: Centro de Estudios y Actividades Culturales de la 
Consejería de Cultura de la Comunidad de Madrid, 1992, p. 209-236. 


8 Aureli Capmany, La dansa a Catalunya, vol. L, p. 12. 

rèutica defineix la dansa com aun exercici de religió, diví i místic, fet en 
honor als déus," i així es va concebre en la cultura grega, com a fenomen 
públic que implicava tota la societat civil, de tal importància que l'adjectiu 
achoréutos (el qui no sap dansar') era sinònim d'ignorant (que és el que 
jo soc). 

La dansa s'hauria originat, doncs, com a cerimònia sacra. I si el nom 
grec choreia (xopeia) fa referència a la forma de ball coral, és a dir, en 
comunitat i cantat, el terme medieval dansa segons Corominas (en el seu 
deliciós DECLC) derivaria de l'àrab vulgar d'al-Àndalus dúnsa, a partir 
de l'àrab clàssic dónas, ser brut, impúdic' (com suposadament es consi- 
derarien les danses per part dels alfaquís —els imams de l'època), però 
darrerament l'arabista Federico Corriente demostra que dansa procedeix 
de l'andalusí fanz burla i els verbs fanjàr i attanjar, que el Vocabulista in 
arabico tradueix com a gaudere i ludere, i que interpretem com el gaudi i 
l'entreteniment que comporta dansar." En tot cas, tant Corominas com 
Corriente coincideixen que la difusió de la cosa i del nom, amb un ma- 
tís cortesà, prové de la lírica i la cultura lúdica andalusina, i que la dansa 
penetra a Europa a través de les corts occitanes, gràcies al tràfec de les 
prestigioses balladores andalusines, molt presents i amplament documen- 
tades entre els entreteniments de palau tant dels reis catalanoaragonesos 
com dels ducs, comtes i marquesos dels senyorius occitans, començant per 
Guilhem de Peitieu, duc d'Aquitània, el primer trobador conegut. Encara 
en època tardomedieval, un referent de la dansa popular eren els 4serra- 
hins qui ballen de nitsv, fins al punt que Alfons d'Aragó, duc de Gandia, 
prohibeix les danses nocturnes entre els vassalls dels seus dominis, per 
distanciar-se de les pràctiques morisques i pels perills de dtocaments de 
nits a fembres deshonestsx que se'n derivaven.ll 


9 Luciano de Samosata, Obras, Madrid: Gredos 1988-1997, vol. III (1990), p. 68. 


10 Federico Corriente, Lexico úrabe andalusí según el 4 Vocabulista in Arabicov, Madrid: De- 
partamento de Estudios Arabes e Islàmicos de la UCM, 1989 (19901, p. 150. 


11 per ço com los senyors són guarda e protecció de lurs vassalls, pertany-se de aquells per 
tolre scàndils e perills entre los sotsmeses fer provisions condecendents, donchs com per 
speriència sia notori que ballar de nits en sposalles, noces e en altra manera per hòmens són 
fets parlaments e tocaments de nits a fembres desonests d'on se seguexen perills, bregues e 
mals, per ço lo molt alt senyor don Alfonso duch de Gandia, marquès de Villena e comte de 
Ribagorça, volent les avinenteas de tals perills squivar e privar, e per tolre similitut de serra- 
hins qui ballen de nits, proveex e mana que de nits, pus la claror del dia cessa, no sia algú tan 
hosat qui gos o presumesca ballar o dançar ne moure aquells, si donchs dins cases llurs no 

Capmany, en traçar un recorregut històric per la dansa a Catalunya, 
classifica les seues manifestacions en tres blocs: les danses religioses, les 
danses senyorials i les danses populars. 2 Del primer grup, en ressegueix 
els documents que troba sobre les danses sagrades, presents en la litúrgia 
i les festivitats cristianes, que tothora malden per distingir-se d'aquelles 
altres danses considerades adissolutes,. La realitat és, però, que el cristia- 
nisme medieval oficial adopta majoritàriament una actitud declaradament 
coreofòbica. 

L'Església es mou en una continuada tensió d'opòsits: ara condem- 
na la dansa fins a considerar-la una pràctica demoníaca, ara l'accepta fins 
a permetre danses clericals dins del claustre i àdhuc dins del temple. La 
dansa, com altres expressions escèniques, va haver de conviure amb aquest 
estatus paradoxal, conreada i alhora blasmada per l'estament clerical. Com 
escriu Leo Spitzer, cen l'Església dels primers temps la dansa era una ma- 
nera de proclamar, imitant-la, l'harmonia del móns.S De fet, la litúrgia 
cristiana va generar una variada tipologia de danses sagrades com a acte 
de pietosa lloança (fig. 5), interpretades per eclesiàstics i fidels dins el tem- 
ple en ocasió de solemnes festivitats com la Nativitat de Crist, la Resurrec- 
ció o la Pentecosta i, particularment, en les esglésies de peregrinació, on 
els nombrosos romeus celebraven el fet d'estar reunits i de fer camí junts 
amb danses que sescampaven per l'atri o plaça i es contaminaven dels balls 
populars. 4 És clar que també hi havia pelegrins que equan visiten els llocs 
sagrats, canten cançons luxurioses o dansen en les vigílies dels sants, com 
es planyia el dominicà Étienne de Bourbon, sens dubte exagerant.$ I és 


ó feyan, sots pena de (en blanc) solidos dels béns dels de cascú movent dançes o balls e dels 
ballants en aquelles pagadores les dues parts als cóffrens del dit senyor e lo terç a l'acusador, 
e axí pusca tothom acusar. E per tolre scàndils lo acusador no sia manifestat als acusats. 
Document solt, actualment extraviat, que va ser reproduit en facsímil al programa del III 
Congreso Internacional de la Asociación Hispànica de Literatura Medieval (Salamanca 3 al 
6 octubre 1989), p. 24-26. 


12 Aureli Capmany, La dansa a Catalunya, vol. I, passim. 


13 Leo Spitzer, Classical and Christian Ideas of VVorld Harmony, Baltimore: Johns Hoplins 
Press, 1963, p. 31. 


14 Francesc Massip, Danza y espectàculo en los caminos de peregrinación (siglos xII-XV)o, 
dins Identidad europea e intercambios culturales en el Camino de Santiago (siglos XI-XV), edi- 
ción de Santiago López Martínez-Morés, Universidad de Santiago de Compostela, Servicio 
de Publicaciones, 2013 (2014), p. 263-300. 


15 Jean Claude Schmitt, Le corps, les rites, les rèves, le temps. Essais d'antropologie médiévale, 
París: Gallimard, 2001, 158 i 181. 

per això que s'elabora, per exemple, el Llibre Vermell de Montserrat, perquè 
cels pelegrins quan vetllen a l'església de la Mare de Déu de Montserrat 
volen cantar i ballar i també desitgen fer-ho de dia a la plaçax i, com que 
és lloc sagrat, callà només s'han de cantar cançons honestes i devotes:. 
Per aquest motiu els monjos escullen el conjunt de cançons i danses con- 
servades al preuat còdex, encara que s'havien d'autilitzar honestament i 
moderada per no destorbar els (pelegrins) que perseveren en oracions i 
devotes meditacions..'s 


Fig. 5. Dansa litúrgica, Biblioteca Nazionale Centrale di Firenze, Ms. Pluteo 29.1, fol. 428. 


Un manuscrit del segle xiv confirma l'existència d'un repertori de 
cants litúrgics que eren ballats pel sotsxantre de la catedral de Sens, on 
apareixen sequències acompanyades de signes que admeten una interpre- 
tació coreogràfica. 7 Per això Eiximenis censenya qual ball és bo e sant: i, 
després de condemnar el ball per enceniment de luxúriax, parla d'altre 
ballar qui ve de sobres de ardor e de enceniment de amor de Déu, e aytal 
ballar és en Paradís (ij Jesuchrist en la sua glòria (...J està tot cint de balls 


16 4dQuia intendum peregrini quando vigilant in ecclesia beate Marie de Monte Serrato volunt 
cantare et trepudiare, et etiam in platea de die. Et ibi non debeant nisi honestas ac devotas 
cantilenas cantare, idcirco superiurs et inferius alique sunt scripte. Et de hoc ubi debent 
honeste et parce ne perturbent perseverantes in orationibus et devotis contemplationibus in 
quibus omnes vigilantes insistere debent pariter et devote vaccares (Biblioteca de Montserrat, 
Llibre Vermell, Ms. 1, fol. 22). 


17 Jacques Chailley, (Un document nouveau sur la danse ecclésiastique, Acta Musicologica, 
21 (1949), p. 18-24. 


30 


Aureli Capmany i la dansa 


de vèrgens que davant ell canten tot temps (...J Per totes aquestes coses, 
appar que ballar de si mateix no és mal, sinó per la mala intenció del ba- 
llant, etc.v.'$ Al Libre de les dones, Eiximenis densenya com en Paradís ha 
jocs, cants, balls e rialles, i descriu els diferents tipus de danses celestes: E 
los balls aquells seran formats en diverses spècies de figures geomètricas, 
car aquí haurà ball lonc e ball rodó e ball triangular e ball codrat, e axí de 
les altres figures... x.P 

És evident que en aquesta taxonomia el frare franciscà ha de tenir pre- 
sent, per força, els usos del seu temps. Per tant, hi ha més d'una evidència 
de la pràctica coreogràfica cultual, cert que sense un reconeixement oficial, 
però admesa en diversos indrets importants. 


El cercle en dansa: la carola 


Una de les formes més antigues i generalitzades de la dansa és la rotlla- 
na. El cercle, com a figura de la perfecció i la plenitud, s'ha utilitzat des 
dels orígens per representar la divinitat, en tant que síntesi circular de to- 
tes les coses. Possiblement la dansa més ballada a l'interior dels temples 
medievals hauria estat la circular, perquè reflecteix el moviment astral, la 
rotació del firmament, l'harmonia dels planetes. 2 També en cercles con- 
cèntrics dansen les ànimes benaurades al Paradís de Dante, que tracen 
belles danses circulars (corones, rodes, garlandes, esants cercles) o més 
pròpiament caroles (fig. 6), ara lentes, ara més ràpides, en la edolça harmo- 
niav de l'univers que l'amor mou."' A partir d'aquí el motiu del ball rodó 
esdevé la representació figurativa més característica i difosa de la beatitud 
paradisíaca." La carola, cadena de dansaires que es tanca en rotllana, apa- 


18 Higini Anglès, dFra Eiximenis (1340-1409) i la música del seu tempso, Estudis Romànics, 
10 (1962), p. 189-208. 

19 Francesc Massip 8: Lenhe Rovécs, La teatralitat medieval i la seva pervivència (Història de 
les Arts Escèniques Catalanes, I), Barcelona: Institut del Teatre 8: Edicions de la Universitat de 
Barcelona, 2017, p. 455-456. 

20 Honorius Augustodunensis, Gemma Animae sive de divinis officiis et antiquo ritu missarum 
(1136), a Patrologia Latina, vol. 172, col. 588. 

21 Dante Alighieri, Paradís, x, 65, XII, 3, 5-6, 19-22: XIII, 20, XIV, 20, 23, XXIV, 16-18: XXXIII, 
144-145 (citem el cant i els versos de la versió de Joan E Mira, Divina Comèdia, Barcelona: 
Proa, 2000). 

22 Alessandro Arcangeli, Davide o Salomé: II dibattito europeo sulla danza nella prima età 
moderna, Treviso/Roma: Fondazione Benetton Studi Ricerche, 2000, p. 61. 

reix en la iconografia de l'època i reflecteix una pràctica espectacular ben 
documentada. De fet és la dansa de moda entre els segles XII i XIV, com a 
ball en cercle que podia derivar en cadena oberta, i va tindre entrada en les 
esglésies amb la participació d'arquebisbes, bisbes i els seus subordinats. 
Una dansa que eclesiàstics i escolars interpretaven el Diumenge de Resur- 
recció, en què el degà feia de corifeu o capdanser, seguit de canonges i ca- 
pellans que, agafats de la mà amb els xantres i escolans, la ballaven donant 
diverses voltes al claustre," però de vegades mentre recorrien els laberints 
monumentals encastats al paviment de les catedrals, ball ambulatori que 
evocava l'intricat trànsit de la vida humana, i que culminava a la casella 
central o Paradís" (fig. 7). 


Fig. 6. Carola. Dante Alighieri, Divina Commedia, Siena ca. 1444-1450. 


23 Eugène Louis Baclman, Religious Dances in the Christian Church and in Popular Medicine, 
Londres, 1952, p. 50-51. 


24 Francesc Pujol i Joan Amades, Diccionari de la dansa, dels entremesos i dels instru- 
ments de música i sonadors, 2 vols., Barcelona, 1936, 1, p. 481. 


25 Ja en l'antiguitat clàssica el laberint simbolitzava el viatge iniciàtic a través del coneixe- 
ment que havia de permetre al mortal assolir la saviesa i l'eternitat. Francesc Massip, Pre- 
rromúnico y romúnico, dins Historia del Arte Gallach, vol. 4, Barcelona: Océano, 1997, p. 13. 
Vegeu també Craig VVright, The Maze and the VVarrior. Symbols in Architecture, Theology and 
Music, Cambridge: Harvard UP, 2001. 

Fig. 7. Laberint de la catedral de Chartres, dibuix del segle XVII. 


Dansa i romiatge 


Particular menció mereixen les danses nascudes a l'abric dels temples de 
pelegrinació, que reunien un bon nombre de romeus disposats a festejar 
la seua veneració a la Mare de Déu o als sants patrons amb l'alegria de la 
dansa. De fet, tot fa pensar que la girola, el passadís de recorregut semicir- 
cular al voltant del santuari, és un element arquitectònic nascut per donar 
cabuda no només a la visita de les relíquies que tanta afluència convo- 
caven, sinó particularment a les manifestacions coreograficofestives dels 
pelegrins. No és casual que en llemosí la paraula carola designava el de- 
ambulatori, apel-latiu popular que indicava una de les seues funcions més 
solemnes i festives: ser escenari dels balls sagrats que solien interpretar al 
voltant dels sants vestigis." Aquest espai que circumda el presbiteri sembla 


26 Francesc Massip, Prerromúnico y romúnico, p. 652. 


27 André de Mandach, c'La Chanson de sainte Foy" en occitan: chanson de geste, mystère 
ou "théàtre en danse"2s, dins Yves Giraud (ed.), La vie théàtrale dans les provinces du Midi 
(Actes du im Colloque de Grasse, 1976), Tubinga-París: Gunter Narr Verlag, 1980, p. 15-43 (p. 
39 i nota 26 de referència). 

que es va originar a l'església de pelegrinatge de Santa Fe de Conques, en 
un dels camins principals que conduien a Santiago, la Via Podiensis. El 
cos de la santa, que al segle IX era a Agen, va ser sostret i dut furtivament 
a Conques, en un dels casos més sonats de robatori de relíquies. El mes- 
trescola Bernard, quan va visitar l'església de Conques el 1020, va veure 
multitud de pelegrins que cantaven i ballaven dins l'església abacial durant 
la nit i s'afanya a explicar que en altres temps els monjos ho havien intentat 
prohibir tancant amb pany i forrellat les portes del temple a boqueta nit, 
però que es van tornar a obrir soles, com per intervenció divina a favor 
del poble. Precisament la cèlebre Canczon de santa Fe (1054-1076) és un 
text en vers occità per ser cantat i dansat solemnement, amb moviments 
trenats i ondulants, en guisa de carola, tresca o farandola (fig. 8), cadena de 
doble fila de dansaires conduida pel praecentor, que entonava les estrofes, 
mentre la resta cantava la tornada. Cadascun dels seus gairebé 600 versos 
octosil-labs suposava vuit passos endavant, l'últim subratllat per un petit 
salt, i cada vegada que es canviava de rima canviava la direcció de la marxa 
processional, que trobava el seu espai ideal en l'ampli deambulatori.$ 


Fig. 8. Lluís Borrassà, dansa a l'entorn de la marededeu, Retaule de la Presentació de la Mare 


de Déu i Sant Jordi (finals s. xiv) de l'església de Sant Francesc de Vilafranca del Penedès. 


28 Francesc Massip 8: Lenhe Rovécs, La teatralitat medieval, p. 465-468. 

El lingúista occità Robèrt Lafont (1923-2009) considerava que la 
Canczon emostra una perfecta adequació numèrica d'una dansa i d'un 
texto, i que es basava en el principi del branle doble (suposo que allò que 
Capmany anomena branda), la forma de dansa col-lectiva més practicada 
a l'edat mitjana i en la dansa popular ulterior, i més particularment en el 
model de la sardana, i diu que el branle doble indica dos passos a la dreta 
(les 4 primeres síl-labes) i dos a l'esquerra (les quatre últimes sil-labes de 
cada vers), és a dir que el cor de dansaires cantava uns 124 versos fent 500 
passos, 250 a l'esquerra i 250 a la dreta. I afegeix que ho ha comprovat in 
situ —tradueixo—: 

Donant a cada pas llarg el valor de 25 cm (longitud mitjana del peu d'un home 

del segle xi), hem deduit un avanç sobre un dístic d'un metre a l'esquerra, 

un metre a la dreta. Descobrim així, posats en aquesta hipòtesi, l'adequació 
d'un període mitjà de 500 passos, és a dir 125 metres, amb el recorregut del 
deambulatori i les naus col-laterals per a un dansaire en posició exterior. Hem 

pogut verificar en consequència la tresca a la mateixa (església) de Concas. P 


Aureli Capmany hauria corroborat aquest paral-lelisme amb el model 
de 4pas curts de la sardana o, fins i tot, del contrapàs, danses que no només 
va estudiar a fons, ans va col-laborar decididament a difondren la represa 
en el context de la revivificació de la dansa tradicional catalana a mans 
dels esbarts. 

Però tornem a l'extraordinari manuscrit montserratí del segle XIV co- 
negut com a Llibre vermell, que conserva deu composicions, vuit en lla- 
tí, una en occità i una en català. La interpretació de la dansa sembla que 
adoptava la forma del ball rodó, com així consta en quatre composicions: 
Stella splendens que duu la rúbrica 4Sequitur alia cantilena omni dulce- 
dine plena eiusdem Domine nostre, ad trepudium rotundum:: Los set 
gotxs recomptarem, que va encapçalada per la nota 4Ballada dels goytxs de 
Nostra Dona en vulgar cathallan, a ball redono, Cunctis simus, i Polorum 
regina, ambdues també rubricades 4A ball redon,. 2 

Que no fossin oficialment reconegudes en la litúrgia medieval no vol 
dir que no existissin aquestes danses rituals en el context litúrgic, legitima- 
des per la participació de prelats i altes autoritats eclesiàstiques. La cosa 
canvia només quan irrompen els frares predicadors, que entre els segles 


29 Robert Lafont (ed.), La Chanson de Sainte Foi, Ginebra: Droz, 1998, p. 34. 
30 Biblioteca de Montserrat, Llibre Vermell, Ms. 1, fol. 22, 23v, 24 i 24v. 

XIII i XV, des de les seues exitoses trones, no paren de condemnar qualsevol 
tipus de dansa, considerada una depravació diabòlica. 

Tanmateix han perviscut danses incorporades a la litúrgia a l'interi- 
or del temple, com els cossiers de Mallorca, que entren a l'església durant 
'ofertori i fan l'oferta i prostració davant l'altar, i particularment interpre- 
ten la dansa Gentil Senyora davant la imatge de la Mare de Déu morta en 
la festa de l'Assumpció. 

Danses eclesiàstiques que també es conserven en altres indrets, com 
els Seises de Sevilla, que ballen per la festa del Corpus Christi, o els recu- 
perats recentment del Col.legi del Patriarca de València, amb la música 
redescoberta de Joan Baptista Comes (1582-1643), enguany prohibits per 
l'heresiarca Canizares (fig. 9). 


Fig. 9. Seises, Col-legi del Corpus Christi o del Patriarca, València (Foto: Rodrigo Madrid). 


Dansa i cort 


Òbviament aquestes danses de destinació religiosa prenien inspiració en 
una pràctica laica de la qual queda alguna traça en la lírica trobadoresca. 
De la diversitat de subgèneres dansístics (dansa, dans, dansa retronchada, 
bal, balada, desdansa, desdans, rondet o redondel), només algun es podria 
vincular directament a un ball en cercle. Seria el cas del rondell o rondeau, 
un nom referit a la circularitat de la música i del text, i cal suposar que 
també de la dansa, que sens dubte presentava una coreografia en redó. I 
amb això entrem al segon bloc que traça Capmany en la seua història de la 
dansa a Catalunya: el que ell anomena 4Les danses senyorials. 

En efecte, la dansa més difosa a les corts europees del segle xv és la 
baixa, un ball lent, solemne, majestuós, per oposició a l'alta, més vivaç i 
procliu als saltirons. La baixa dansa es ballava per parelles, que es movien 
com qui arrossega els peus, amb un elegant i cadenciós esllavissament i 
amb un rítmic abaixament puntual del cos. Es documenta per primer cop 
cap a 1320-1330 en una cançó del poeta occità Raimon de Cornet, que 
anota el fet que l'executen els joglars (al seu parer malament): però no 
és fins al segle xv que es posa de moda com a signe de distinció en qual- 
sevol festa que es preui, com recull Jaume Roig: dLes dames, prestes / al 
bel dançar, l baxadançar l may hi fallien: J totes venien / ben abillades J he 
divisadeso (Spill I, ii: vv. 696-702). En canvi, a començos del xVII ja havia 
deixat d'estar de moda. 

Al segle xv sorgeix el mestre de dansa especialitzat al servei de la no- 
blesa, creador de coreografies i ordenador de danses. Domenico de Piacen- 
za, a les ordres dels ducs de Ferrara, compon el primer tractat coreogràfic 
conservat i el seu deixeble Guglielmo Ebreo de Pesaro escriu un opuscle 
que va tenir molta difusió per tot Itàlia, particularment a la cort dels Mè- 
dici (Florència) i dels Sforza (Milà) (fig. 10). Són tractats amb una part 
teòrica on es descriuen les normes fonamentals de la dansa i una part on 
es descriuen els passos que estan en la base de la dansa de cort italiana. 


Fig. 10. Guglielmo Ebreo de Pesaro De practica seu arte tripudii (1463), 
París, BnF Ms. ital. 973, fol 21Y. 


31 dotglars an tost apres / coblas e may versetz, / cansos e bassas dansas, / tot quant dizo fals 
es / car no se entendo ges, / per que fan grans falhensaso ( Versa, vv. 235-240, a Jean-Baptiste 
Noulet 8: Camille Chabaneau, Deux ms. provençaux du XIV" siècle contenant des poésies de 
Raimon de Cornet, de Peire Ladils et d'autres poètes de l'Ecole Toulousaine, Montpeller-París: 
Publ. Société pour l'Étude Langues Romanes 8: Maisonneuve et Charles Leclercq, 1888, p. 8). 


32 Francesc Massip 8 Lenhe Rovàcs, La teatralitat medieval, p. 489. 

Ara bé, el primer sistema de notació coreogràfica conegut a Occident 
va ser creat en l'entorn dels mestres de dansa catalans del segle xv i va 
perdurar com a mínim durant més d'un segle. Pensem que a la cort del 
Magnànim i els seus successors a Nàpols eren famosos di balli maraviglu- 
osi / tratti da catalani, / li lero numi giúsi / tan zentile e soprani,, parti- 
cularment les amoresche danze avante, / le basce e le alte apresso-," això 
és, morisques, baixes i altes, ultra els enumi giúsix, és a dir els balls de 
màscares o momos. Aquesta rellevància es confirma amb el paper pioner 
dels mestres catalans en la representació de signes corèutics. A Cervera es 
van trobar dos senzills fulls de c. 1496 que contenen una sèrie de baixes 
danses i de ballets, anotats i grafiats amb un procediment simbòlic origi- 
nal (fig. 11). A l'Arxiu de l'Hospital de la Santa Creu es va trobar un altre 
document, de la segona meitat del XVI, on també es combina la descripció 
literària de les danses amb la notació de les coreografies mitjançant sig- 
nes. Tots dos mapes de danses Capmany els publica, em sembla que per 
primera vegada, el 1930.5 I a més ens recorda que el 1592 es va fundar la 
important Confraria de Mestres de Dansa, que sempre va estar vinculada a 
l'Hospital de la Santa Creu —que tenia el monopoli de l'exhibició teatral a 
Barcelona fins al 1833—, i fa un seguiment dels principals mestres catalans 
de dansa documentats del segle xVvI al xix. 


33 Carles Mas i Garcia, dL'expansió de la dansa d'escolax, dins Albert Garcia Espuche et alt., 
Dansa i música. Barcelona 1700, Barcelona: Ajuntament 2009, p. 229-299 (p. 232 de referèn- 
cia). 


34 Cançó napolitana del segle xv, recollida per Benedetto Croce, Espafia en la vida italiana 
durante el Renacimiento (1919), traducció de José Sànchez Rojas, Madrid, 1925, p, 51-52. 


35Aureli Capmany, La dansa a Catalunya, 1, p. 77-78 i làmina XII. 


36 Capmany, La dansa a Catalunya, 1, p. 67-82. 

Fig. 11. Carta de danses de Cervera (c. 1496), Arxiu Comarcal de la Segarra, 
fons notarial, ms. 3.3, fol. 2. 


Danses populars 


El tercer bloc de l'estudi de Capmany, dLes danses populars catalaneso, en- 
ceta una síntesi de les seues millors aportacions en l'estudi de la corèutica 
tradicional. 7 Capmany va ser conscient que vivia una època de canvis im- 
minents que significaria l'última oportunitat de rescatar els balls populars 
que encara continuaven vigents. Per això s'aboca a la recopilació de dades i 
al treball de camp amb testimonis vius, una tasca que generarà l'ingent i ric 
Arxiu de Dansa Catalana que ens ha llegat Aureli Capmany, ara ben classi- 
ficat i conservat. Aquest afany conservacionista va tenir també la seua di- 
mensió pràctica amb la tasca que enceten els esbarts que proliferen amb el 
seu estímul entusiàstic, i que té en l'Esbart Català de Dansaires l'exponent 
més longeu i dinàmic. Capmany tenia molt clar que la dansa formava 
part del patrimoni cultural del país que calia preservar per a la posteritat 
ans que se'n perdés la traça. Per això dedica les primeres recerques al que 
ell considera la dansa popular per excel-lència de la tradició catalana i, 


37 Capmany, La dansa a Catalunya, 1, p. 61-66. 
38 Montserrat Garrich, Aureli Capmany. La dansa, p. 34-37. 

com deia sa cunyada Julita Farnés, dla dansa més antiga i característica 
de totes les catalanesx:Y ens referim al contrapàs, autèntic monument que 
remunta als temps medievals, car el seu nom ja apareixia en un dels ser- 
mons de Vicent Ferrer, que el menciona per blasmar-lo, car latribueix a la 
Salomé bíblica, la que dpecquà ballanit)o, i per això el frare diu que Déu 
la va castigar: 


Davant la casa de prop havie una lacuna de aygua molt pregona, e hun dia vas 
gelar axí fort que les gens hi anaven damunt e les bèsties. E ella (Salomèl dix 
a les donzelles: anem a ballar allí. E anaren-hi. E quan fo llà, volgué fer lo con- 
trapàs que havie fet davant lo rey (Herodes), e en la girada que donà, trenquà 
lo gel e entrasse'n. jAhaal ... E l'ànima fretél a cent mília dyables. 


Però potser només era una dansa reprovable per al fanàtic dominic, 
perquè, de fet, sembla una derivació de la noble baixa dansa que fa acte de 
presència entre els saraus de la vivaç cort valenciana de Germana de Foix 
i el duc de Calàbria, on abundaven les festes en què es dansava d'alta i 
baxax, però també el ccontrapàs,, que és una de les danses proposades per 
ballar dames i cavallers en l'escenificació de la farsa La vesita de Joan Fer- 
randis d'Herédia, representada en aquella cort el 1524 i el 15411 (fig. 12). 

En el context popular o urbà, el contrapàs apareix documentat el 1482 
com a ball propi de la confraria dels hortolans de Tarragona, que el ballaven 
a la processó de Corpus: dun graciós entramés balant lo contrapàs vestits 
tots de lurea de què se hagué molt plaer per tots los qui verenv:" una dansa 


39 Text de Julita Farnés transcrit per Carles Mas i Garcia, Aproximació a la tècnica coreogrà- 
fica del contrapàs, Barcelona: Institut del Teatre, 1988, p. 283. 


40 Roc Chabàs, 4Estudios sobre los sermones valencianos de san Vicent Ferrer. VI. Invectivas 
contra las mujeresx, Revista de Archivos, Bibliotecas y Museos, 4 (1903): p. 291-295 (p. 292 de 
referència). 


41 Joan Ferrandis d'Herédia, La vesita, edició a cura de Francesc Massip, Barcelona: Institut 
del Teatre (Repertori Teatral Català, 4), vv. 809-810. Edició en línia: chttp://redit.institutdel- 
teatre.cat/handle/20.500.11904/10105. 


42 Jordi Bertran, dLes representacions del turc en el cicle de Corpus, de santa Tecla i d'entra- 
des espectacularitzades a Tarragonax, dins Raúl Sanchis 8: Francesc Massip, eds., La dansa 
dels altres. Identitat i alteritat en la festa popular, Catarroja 8: Barcelona: Afers 2017, p. 199- 
212 (p. 203 de referència). 

que Cervantes cita en La ilustre fregona.S La tradicionalitat del ball queda 
reflectida també en el refrany za casa del joglar, tothom balla el contrapàs,."" 


po ava6 Vet altir- Au tram 
Pen Veg i Ge iper A a 
OA 
den 


Fig. 12. Dames i cavallers ballen una baixa bansa (dibuix del nord de Renània, c. 1475), 
Berlín: Deutsche Staatsbibliothel: Neg. Nr FD 159 319. 


Capmany, que encara el va veure ballar per tradició popular, en va apre- 
ciar dl'accentuat arcaisme i el caràcter greu i mesurat d'aquesta dansa ex- 
cepcionaly, a més de l'esperit religiós i l'aspecte de cerimònia sagrada que 
oferia a causa de la seua cadència unitonal, la reverència i gravetat de la seua 
interpretació i l'aire ritual dels moviments. Una aparença cerimonial corro- 
borada per la lletra que l'acompanyava: el relat de la Passió de Crist, així com 
una música que tenia la factura del cant pla, això és, la monodia gregoriana 
en mode major, com es cantava la Passio." En l'època de més prestigi, els 
mossos que es llogaven per fer la sega incloien en la paga que se'ls ensenyés 
la lletra, la tonada i el ball del contrapàs.'$ Altrament, la popular dansa atreia 
no només tots els veins ans també les autoritats eclesiàstiques." 


43 4Con mudanzas y meneos / den principio al Contrapàs. Com que un mosso andalús no 
entén el vocable, s'esclareix que ccontrapàs es un baile extranjero, (Cervantes, Obras Com- 
pletas, ed. d'Angel Valbuena Prat, Madrid, Aguilar, p. 933). Edició en línia: shttp://cervantes. 
tamu.edu/english/etxt/cec/disl5/IFVVORD.htmb. 


44 Joaquim Esteve, Josep Belvitges i Antoni Juglà i Font, Diccionario catalan-castellano-latino, 
Barcelona: Tecla Pla viuda, 1803, a.v. 


45 Aureli Capmany, El ball popular a Catalunya. El contrapàs, p. 12-13. 
46 Ibídem, p. 9. 
47 Aureli Capmany, La dansa a Catalunya, 1, p. 22. 

Fig. 13. Contrapàs de Prats de Molló dintre l'església. 


Ara bé, quan Capmany publica el seu estudi sobre el contrapàs (1922), 
diu que cara només se'n sent qualque vegada en el Vallespiro, $ per exem- 
ple a Prats de Molló, on encara es balla (fig. 13). Quan hi torna el 1953, ja 
confessa que eel contrapàs es mantingué vigorós a Catalunya fins a la sego- 
na meitat del segle xrx, i desaparegué gairebé totalment vers la fi de la ma- 
teixa centúria. En els nostres dies, diverses agrupacions han consagrat llurs 
esforços a restaurar-los. Justifica el seu decandiment per la complexitat 
i l'excessiva llargada de la dansa, que durava més de mitja hora. Els movi- 
ments consistien en un balanceig greu executat per una renglera o rest de 
balladors guiats per dos hàbils conductors." Els dansaires, agafats de les 
mans, van i venen en una evolució de desplaçament lateral tant a l'esquerra 
com a la dreta, però avançant més en un sentit que en un altre i traçant un 
semicercle (fig. 14). El ball mesurava acuradament l'espai recorregut i el 
que faltava per recórrer per tal que la dansa s'acabés en el mateix lloc on 
havia començat. Antigament, el contrapàs era la dansa per excel-lència als 
territoris catalans i presidia totes les festes. La seva complexitat exigia dos 
o tres bons balladors contrapassaires que menessin la dansa: el cap, el cua 
i el mitjaner, disposats respectivament al capdavant, al darrere i al centre 
de la renglera, cosa que els permetia treure el contrapàs amb la propietat 
exigida, per tal de concloure exactament al punt on havien iniciat, això és, 


48 Aureli Capmany, El ball popular a Catalunya. El contrapàs, p. 13. 
49 Aureli Capmany, La dansa a Catalunya, u, p. 13. 
50 Aureli Capmany, El ball popular a Catalunya. El contrapàs, p. 10-11 i 13. 

davant dels músics. l El marc d'execució havia de ser, per força, la plaça, i 
una de les aptituds fonamentals del contrapassaire era posseir el concepte 
de zrepartiment- de l'espai o de aproporcionalitat del moviment en l'espai 
on es ballar, aspectes que ja apareixen en els tractats de dansa del segle 
XV: Quan la música s'alentia, el cap i el cua s'ajuntaven i el rengle forma- 
ya rotllana, anomenada droda, o drodadas, que servia per descansar. La 
dificultat de la seva execució és deguda a la seva estructura coreogràfica 
cadencial irregular i continuadax, que obligava a un aprenentatge previ 
que havia de permetre repartir el contrapàs, cosa que exigia l'habilitat de 
combinar moviment, espai i so. Malgrat el seu gran valor coreogràfic, la 
seua treballosa natura irregular determinà modernament una progressiva 
simplificació o l'oblit" 


Fig. 14. Mapa del repartiment de passos del eContrapàs llarg 
a la usansa ampurdanesa: (imprès del segle xvi). 


51 Francesc Pujol i Joan Amades, Diccionari de la dansa, p. 162-191. 
52 Carles Mas i Garcia, Aproximació, p. 20. 


53 Rosa Mas Corretgé, Dansàneu. Els balls populars del Pallars, vol. 1, Tarragona: El Mèdol, 
1992, p. 91. 


54 Carles Mas i Garcia, Aproximació, p. 19-23. 

Del segle xvin daten els primers mapes o gràfics del contrapàs, que, 
segons indica Carles Mas, s'inscriuen en la tradició de notació coreogràfi- 
ca catalana que ja hem vist al segle XV i que, per tant, tindrien una vigència 
continuada al llarg de l'edat moderna. Aquestes edicions s'encapçalen amb 
vinyetes on es figuren un grup de tres dansaires (potser els responsables 
de treure el contrapàs: el cap, el cua i el mitjaner) i dos grups de músics: 
5 aeròfons (corn, cornamusa o sac de gemecs, flabiol, gralla i fagot), un 
cordòfon (rabequet o violí), a banda del tamborí del fabioler (fig. 15). Julita 
Farnés, cunyada de Capmany, en el seu manuscrit inèdit sobre el contrapàs 
(ara publicat per Carles Mas) parla només d'un grup de tres músics: cor- 
namusa, tible i flabiol i tamborí. La Farnés afirma que el 1906 inicià el seu 
estudi amb un testimoni d'excepció: un vell cornamusaire de Sant Vicenç 
de Torelló que li va cantar el contrapàs llarg amb tota eprecisió i exactitud 
i amb l'infinita varietat de ritmes i tonalitatso. 


Fig. 15. Músics i dansers del ccontrapàs curt, i econtrapàs cerdàx 


(fullet de la segona meitat del segle xIX). 


Entre les variants tipològiques del contrapàs llarg, que és l'originari, 
destaca la seua reducció a la meitat i simplificació, l'anomenat contrapàs 
curt, i les seues imitacions, el contrapàs porcigola i el contrapàs cerdà, en el 
qual, segons descripció de Josep Pella i Forgas el 1883, els balladors cen 
forma de cadena i agafats de les mans, recorren la plaça puntejant i entre- 
creuant els peus com si assenyalessin a terra estranyes figuresx. 7 

Capmany, en el context de l'auge del noucentisme com a retorn als 
models clàssics, vincula el contrapàs a uns suposats orígens grecs per la 
seua emusicalitat tonab i una cescala grega mixolidias. Semblants conjec- 


55 Es troba un primer mapa manuscrit del contrapàs el 1797 procedent de la Selva de Mar, 
segons Aureli Capmany, La dansa a Catalunya, u, p. 39. 


56 Text de Julita Farnés transcrit per Mas i Garcia, Aproximació, p. 283-285. 
57 Aureli Capmany, El ball popular a Catalunya. El contrapàs, p. 9. 

tures expressa per a la sardana, dansa bessona del contrapàs, l'altre puntal 
de la tradició específicament catalana de les ballades tradicionals i que, si 
abans l'un i l'altra anaven de bracet (la sardana seguia el contrapàs), final- 
ment va acabar substituint-lo per la seua major facilitat d'execució. $ 

Tampoc es pot anomenar sardana tota dansa en cercle documentada. 
Ho fa Campany en publicar imatges com el Plat de Paterna, que ell anome- 
na dde la sardanav (fig. 16), o ho feia el Museu d'Història de Girona amb 
aquest capitell (fig. 17), fins que vam demostrar que era una dansa de la 
mort procedent del destruit convent franciscà de Girona, capitell reinstal- 
lat avui dins d'una casa particular. 


Fig. 16. Plat de Paterna (s. xIv), Museu del Disseny de Barcelona 
(olim al Museu d'Art Antic de Barcelona). 


58 Segons ens comentà Jaume Ayats, hi havia també un rerefons polític: mentre el contrapàs 
representaria el conservadorisme carlí, la sardana seria adoptada pel republicanisme federal, 
d'aquí la barretina dels ballaires. 


59 Aureli Capmany, La dansa a Catalunya, 1, p. 86 i làmina XII. 


60 Francesc Massip, Nova representació plàstica de la dansa de la morts, Matèria. Revista 
d'Art, 2 (2002), p. 279-286. 


45 


Francesc Massip 


Fig. 17. Capitell exposat al Museu d'Història de Girona com dde la sardana,, còpia en guix 
d'un original procedent de l'antic convent de Sant Francesc (8. XV). 


No es pot dir tampoc que aquest capitell montserratí representi la 
sardana (fig. 18), que amb aquest nom apareix documentada en la sego- 
na meitat del segle xvi com a dansa reprovable per l'autoritat episcopal 
gironina i ausonenca. En tot cas, la música de sardana es configura al se- 
gle xix amb mestres com Pep Ventura i Josep Anselm Clavé, com estudia 
Capmany.si I de danses en cercle n'hi ha arreu del món i en les cultures 
més diverses. 


Fig. 18. Capitell del claustre gòtic de Montserrat (últim quart del s. xv). 
61 Aureli Capmany, La dansa a Catalunya, 1, p. 96-100. 

Tampoc es pot afirmar, com fa Capmany, que l'exitosa difusió vuit- 
centista de la sardana venia a barrar el pas a la invasió de la cjota,, com 
si aquesta fos estranya al nostre país. Ben lluny d'això, si la sardana repre- 
senta la Catalunya Vella, la cjota, és la dansa per excel-lència de tots els 
territoris catalans on hi havia hagut una continuada presència àrab durant 
bona part de l'edat mitjana (això és: Balears, Tortosa i València), perquè 
cjotar era una dansa pròpia dels habitants d'al-Àndalus que en la llengua 
romandalusí (allò que abans se'n deia, impròpiament, mossàrab) designa- 
ven SSAYVTA, nom verbal del llatí saltare, ballar. 2 

Com ja hem insinuat, és difícil identificar noms de danses del passat 
amb el present, i és complicat traçar semblances iconogràfiques pretèri- 
tes amb les danses tradicionals perviscudes. Per exemple, la cèlebre sara- 
banda. Jacques Heers arriba a afirmar que dla sarabanda, ball molt lent, 
sembla directament heretada de les pràctiques (de la dansa litúrgicab,$ 
sense saber que aquesta dansa d'origen hispànic era considerada calegre 
y lasciva, porque se hace con meneos del cuerpo descompuestoso"t i es va 
prohibir reiteradament en els segles XVI i XVII, malgrat que es difongués 
per tot Europa convertida en una dansa noble, de moviment i música lents 
i majestuosos, mostra dde la gran mobilitat i força de transformació que 
registra la història de certes dansesx.$ La veritat és que el jesuita Pare Ma- 
riana (1536-1624), a la fi del segle xvi, deia que la dzarabanda se ha inven- 
tado en Espafiav, la qualifica de abaile y cantar tan lascivo en las palabras, 
tan feo en los meneos, que basta para pegar fuego aun a las personas més 
honestaso i s'escandalitzava perquè csabemos por cierto haberse dançado 
este baile (...J en la misma Procesión del Cuerpo de Cristo de Sevilla (...J 
y en diversos monasterios de monjas, y en la misma ciudad y festividad, se 
hizo no sólo este son y baile, sino los meneos tan torpes, que fue menester 
se cubriesen los ojos las personas honestas que allí estaban.. 6 

El que ens sembla indiscutible, però, és que el contrapàs no es pot 
relacionar amb cap de les danses populars blasmades per Eiximenis, ni tan 


62 Federico Corriente, Diccionario de arabismos y voces afines en iberorromance, Madrid: 
Gredos, 2003, p. 358. 


63 Jacques Heers, Canavales y fiestas de locos, Barcelona: Península, 1988, p. 80-81. 


64 Sebastiàn de Covarrubias y Horozco, Tesoro de la lengua castellana o espafiola, Madrid: 
Luis Sànchez impressor del Rey N. S., 1611, fol. 264v. 


65 Francesc Pujol i Joan Amades, Diccionari de la dansa, p. 435. 
66 Ibídem, p. 433. 

sols amb el ball llonch e trescax, justament per la seua condició solemnial 
i greu, ben contrària al que denuncia el menoret gironí: 


en los baylls se mesclen hòmens e fembres e cascun s'aparella al mils que pot, 
e.s mou als mils que sap e.s mostra ara en cara, ara en coyl, ara en spatles, ara 
en pits, ara en bell cors, ara en bells gests al mils que sap, aquí cové que los 
hòmens se descobren e les fembres s'i amostren e tots ensemps se toquen, es 
mesclen e sencenen per vista, per tocament, per dolç guardar, per bon odorar, 
per curiós remirar, per personal acostar. Les quals coses són totes sagetes e 
armes del diable, qui ell tramet a destruir la nostra castedat e puritat, qui, per 
tal que mils puxa encendre lo foch, ara los fa fer bayl redó per tal que ensemps 
se vegen e sien ferits de diverses parts, a vegades bayl llonch e trescha per tal 
que tots se encenen, axí que no y haja neguna dona, per leja o per groga que 
sia, que ab lo frescar no torn colorada e frescha e bella, a vegades lo diable farà 
saltar l'om o la fembra e.ls farà levar en alt per mostrar les carns, a vegades 
abaxar avayll per mostrar los pits, a vegades miganament e fer bayll mesclat 
perquè'ls hòmens se puxen ab les dones besar, a vegades se estrenyen perquès 
puxen bé ensemps fregar. Vet lo diable per quantes vies se servex dels bayls per 
tal que puxa inclinar les gents a luxúria.7 


La tresca era una dansa en filera, varietat d'anella oberta de la carola 
(fig. 19), ball en rengle com també ho és la farandola, d'origen provençal i, 
de fet, identificable amb la tresca, que avançava serpentejant i cadenciosa 
al so del flabiol i el tamborí, conduida per un mestre de dansa, que perme- 
tia, per la seua llibertat de figures, una gran varietat de melodies. 

Fig. 19. Grafit del Castell d'Oroners (s. xii) (còpia del Museu de la Noguera, Balaguer). 


67 Francesc Eiximenis, Terç del Crestià, BNC, ms. 458 (segona part), fol. 36, cap. 614-615. 
68 Francesc Pujol i Joan Amades, Diccionari de la dansa, p. 253-254. 

En canvi intuim un cert eco del contrapàs en algunes danses de la 
mort. La Danza General de la Muerte, traducció castellana d'un original 
català o aragonès perdut (potser redescobrible a través d'un manuscrit al- 
jamiat d'hebreu que està en vies de publicació), 2 pot datar-se a comença- 
ment del segle xv i seria la primera mostra hispànica del gènere macabre 
concebuda per interpretar-se en dansa. La Mort va cridant a la dansa a 
cadascun dels mortals, als quals commina a ecaminar en la danzax (XXIII, 
XXVII, XXXII), i invita el Papa a ser aguiadoro o capdanser (XI). Podem 
pensar, doncs, que els diferents personatges es van enllaçant donant-se la 
mà (XLV) formant una filera com la dansa cortèsx (XIX) per excel-lència: 
la baixa dansa, (XVIII), que ja hem comentat. Doncs bé, la cadena de 
ballaires de la Dança General de la Muerte ens recorda el contrapàs, amb 
aquesta coreografia processional o dansa ambulatòria d'una i altra. En el 
fris de la Dansa Macabra de Dresden, el rest o renglera està encapçalat i 
tancat per un esquelet, mentre que al centre hi ha un tercer mort, com si es 
tractessen dels conductors del contrapàs: capdanser davant del Papa, mit- 
janer agafant l'Emperador i cua cloent la rastellera. La filera del contrapàs 
eventualment podia tancar-se en cercle (la roda o rodada), com sembla 
culminar la Dança General, dansa cmuy durax que acaba ficant la humani- 
tat sencera en su corrox (LXXIX), un rogle que també configura l'original 
dansa macabra de Morella, on els vius ballen a l'entorn del mort (fig. 20). 
L com deia l'escriptor grec Emmanuel Roidis, cjo respecto els morts fins i 
tot quan encara són viuso, i així voldria acabar tal com vaig començar la 
meua intervenció en un congrés a Àustria al juny passat, amb la imatge 
d'uns morts molt vius, que, posant-los cara (i en teniu per triar), esdevenen 
uns vius molt esmorteits, tocats de mort en la seua desmanegada dansa de 
la demofòbia (fig. 21). Llibertat i absolució per als presos polítics i retorn 
dels exiliats en llibertatl 


69 María Morràs-Michelle Hamilton, dUn nuevo testimonio de la danza de la muerte": hacia 
la versión primitiva, a Margarita Freixas-Silvia Iriso (eds.), Actas del VIII Congreso de la 
AHLM (Santander 1999), Santander: 2000, i, 1341-1352. 

Fig. 21. Michael VVolgemut: imago mortis (gravat per Chronihen de Harmut Schedel, 1493). 

En el transcurs de la meva recerca sobre la història dels esbarts dansai- 
res des dels inicis fins al final de la dictadura franquista, que vaig dur a 
terme durant l'any 2004,: em vaig topar amb la figura d'Aureli Capmany. 
La meva recerca pretenia establir un fil conductor entre tots els esdeveni- 
ments que s'havien succeit en el món dels esbarts des de la fundació —un 
relat que llavors no existia— i, a més, situar aquesta història en el context 
més general de la història del folilore i dels principis epistemològics que el 
van anar informant al llarg del seu desenvolupament. A grans trets, es trac- 
tava de veure fins a quin punt el romanticisme alemany havia influit en la 
tasca dels folRloristes catalans que s'havien dedicat a compilar i estudiar el 
ball popular, si era cert que hi havia un biaix ideològic de tall conservador 
en tota aquesta tasca, fins a quin punt havia penetrat el positivisme en els 
treballs de recerca folllòrica o etnogràfica, quines institucions es van crear 
per a la promoció de la dansa tradicional, etc. Tanmateix, el que m'inte- 
ressava per damunt de tot era veure quines persones en concret havien fet 
què, com i quan, amb l'objectiu d'entendre la manera com s'havia anat con- 
formant el que jo vaig anomenar moviment esbartístic, i a partir d'aquí ser 
capaç d'interpretar el panorama actual d'aquest món, des del punt de vista 
coreogràfic i, en menor manera, associatiu, mirar d'entendre, ni que només 
fos una mica, per què els balls populars els ballaven els esbarts d'una ma- 
nera o una altra, partint de la hipòtesi —que després es va veure totalment 
corroborada, val a dir— que allò que ballen els esbarts no és el que ballava 


1 Beca atorgada pel Consell Internacional per a l'Organització de Festivals Folllòrics 
(CIOFF). En resultà la publicació: Roger Costa Solé (2005). Cien afios de esbarts: orígenes y 
desarrollo del proceso de folilorización de la danza popular en Catalunya. Ciudad Real: Loza- 
no Artes Gràficas,177 p. 


SUNYER, Magí (coord.), Aureli Capmany, Universitat Rovira i Virgili, Tarragona, 2019, p. 51- 
64. ISBN: 978-84-8424-799-9, DOI: 10.17345/9788484247999 

la gent de manera etradicionalx, sinó que eren balls, o fragments de balls, 
reinterpretats i, per tant, recoreografiats. 

Quan vaig abordar la biografia d'Aureli Campany i em vaig assabentar 
que era fill d'una família de cistellers, vaig pensar que es tractava d'una 
persona d'origen humil i que aquest era un tret que compartia amb altres 
dos grans follloristes de referència a Catalunya, Joan Amades i Violant i 
Simorra (tot i que a Simorra potser li escau més el qualificatiu d'etnògraf o 
etnòleg). Tanmateix, en decurs de la jornada, l'antropòloga Dolors Llopart, 
bona coneixedora del personatge, va posar en relleu que les característi- 
ques, la dimensió i el context social en què va florir el negoci familiar de la 
cistelleria no el situaven a la part baixa de l'escala social sinó que més aviat 
se'l podia veure com una persona de, com a mínim, classe mitjana. 

No obstant això, tot i no tractar-se d'una persona d'extracció social 
baixa, sí que és destacable la importància que va tenir l'autodidactisme tant 
en la seva trajectòria com en la dels dos altres estudiosos esmentats. Atu- 
rem-nos, però, un moment per entendre l'abast i la connotació d'aquesta 
paraula, i en particular en relació amb la figura d'Aureli Capmany. 

L'autodidactisme és percebut en general com un factor limitant, que 
situa el personatge fora dels circuits habituals, i, per tant, autor d'una obra 
que com a molt hom qualificarà d'original però que, en paraules manlle- 
vades de l'anglès, també l'atansen a l'outsider o fins i tot al freaR. Josefina 
Roma, en un article publicat dins del catàleg de l'exposició sobre Capmany 
produida amb motiu del seu 150è aniversari, assenyala, en canvi, que: 


malgrat que aquest concepte (cautodidactaxJ ha estat emprat amb un cert to 
despectiu, no serveix per definir ni la recerca, ni el desig de formació multidis- 
ciplinari ni la dedicació a la preservació del patrimoni material i immaterial 
d'aquests personatges. Els tres sabien que tot el pes de les diferents escoles 
precedents queia damunt seu i que tenien la responsabilitat de transmetre 
aquell coneixement a les generacions futures. (...J Si analitzem la vida d'Au- 
reli Capmany i els contactes que va tenir amb investigadors propers o d'àmbit 
internacional, si considerem les seves nombroses publicacions o els cercles 
d'estudiosos per on es movia, veurem unes característiques en la seva forma- 
ció que el fan peculiar, però mai desinformat o seguint camins menys cientí- 
fics que els que li hauria proporcionat una formació acadèmica." 


2 Josefina Roma, Aureli Capmany. Un dels gegants del folllore a Catalunya, dins Patufet, 
on etsé Aureli Capmany (1968-1954), Barcelona: Departament de Cultura de la Generalitat de 
Catalunya, 2018, p. 22. 

Aquest autodidactisme, en qualsevol cas, crec que és especialment de- 
finitori dins la trajectòria d'Aureli Capmany i l'orientació de la seva acció. 
O a l'inrevés. Aureli Capmany fou una persona de formació autodidacta 
perquè —es dedueix del que ell mateix explica— no tenia el perfil social 
habitual dels que anaven a la universitat en aquella època. En qualsevol 
cas, el fet és que s'apunta a classes nocturnes a la Llotja i després en altres 
llocs. Això fa que es vagi movent segons els seus interessos, que no només 
eren el folllore i la història de la ciutat de Barcelona sinó també les arts, 
sobretot el que podem anomenar les arts escèniques i la música. 

Per tant, tenim un home que, segons Josefina Roma, coneixia les ca- 
racterístiques del foltlore —entès com a disciplina— a Catalunya i que 
també va veure néixer —i morir— l'Arxiu d'Etnografia i FolRlore de Ca- 
talunya, que com és sabut es va desenvolupar entre 1915 i 1922 sota les 
pautes del positivisme anglès. 

Maria Aurèlia Capmany, al pròleg d'un dels volums del Calendari 
de llegendes, costums i festes tradicionals catalanes, també dona compte 
d'aquesta característica de la personalitat del seu pare: 


Aureli Capmany era una home ple de curiositat. Aquesta seva qualitat el va 
fer ser entre altres coses un home dispers, l'extrem oposat a un especialista. 
S'havia interessat per tot, pel cançoner popular, pel cant gregorià, per la mú- 
sica coral, per la geologia, per la Història de la seva ciutat, per la rondallística, 
per la Taquigrafia, per la dansa, la popular i la clàssica, per la pedagogia, per 
la literatura infantil. 


I encara, al pròleg del volum 2, la mateixa Aurèlia afirma: 4Fet i fet era 
l'hereu dels homes de la Renaixença, el mateix personatge de la Renaixen- 
ça, amb aquell sentit d'una feina urgent que calia acomplir. Una feina d'una 
collectivitat.v" 

Aquesta afirmació, que ens pot suggerir una imatge d'una persona ro- 
màntica, embrancada en una feina febril de compilació de materials fol- 
Rlòrics, sense temps per a la reflexió i amb un biaix ideològic molt concret, 
té el seu contrapunt quan després diu: 


3 Maria Aurèlia Capmany, 4El pas de l'any i la vida del pobles, pròleg a Aureli Capmany, 
Calendari de llegendes, costums i festes tradicionals catalanes: juny, juliol, agost. Barcelona: 
Laia, 1978, p. 10-11. 


4 Maria Aurèlia Capmany, dL'Aureli Capmany, el meu parev, pròleg a Aureli Capmany, Ca- 
lendari de llegendes, costums i festes tradicionals catalanes: setembre, octubre, novembre, de- 
sembre, gener, p. 10. 

Si emprenem la lectura de la seva obra múltiple i diversa, ens adonarem que 
té un comú denominador i és la tasca del rigorós recopilador de dades. No in- 
venta mai, no imagina, no fantasieja, tracta d'explicar amb totes les dades que 
lexperiència i els llibres que l'han precedit li proporcionen i no es descuida 
mai de dir d'on ha tret el comentari i la definició o la data 


Unes característiques que l'atansen més a l'ordre i mesura del positi- 
visme que no pas a una tasca de justificació ideològica —per dir-ho d'una 
manera— d'una nació: o al maremàgnum de coneixements desendreçats i 
de dubtosa contrastabilitat com el que hom atribueix a Joan Amades. 

Tanmateix, trobo que això encara no dona el to exacte de la persona- 
litat d'Aureli Capmany, una personalitat que determina tota la seva acció 
posterior, la qual, al seu torn, retroalimenta la seva personalitat. De la lec- 
tura de la seva biografia i de la seva obra es dedueix que Capmany era, per 
davant de tot, un home vital i pràctic, un intel-lectual rigorós la tasca del 
qual sembla que sempre va dirigida a la divulgació dels materials folllòrics 
entre la gent comuna. N'hi ha múltiples exemples, com ara les conferències 
acompanyades de la representació de balls tradicionals o de la interpre- 
tació de cançons. N'és el cas el que explica Carme Oriol en el seu article 
sobre Aureli Capmany i les rondallesx, publicat dins del catàleg esmentat, 
referit a una conferència sobre cançonística impartida el 1914 a Tàrrega: 


En aquest cas, (...J Capmany va parlar de cançonística catalana i l'esbart can- 
taire dirigit per Josep Gúell anava representant algunes d'aquestes peces. Í...) 
Capmany també va parlar d'endevinalles, rondalles i altres mostres de folllo- 
re i, finalment, el folilorista va demanar que contribuís a recollir i mantenir 
qualsevol manifestació de folllore català. 


Però sobretot, el que dona la mesura de l'afany divulgatiu de l'activitat 
de Capmany és la seva faceta com a formador. Imparteix classes a la Casa 
de la Maternitat i Expòsits, a l'Escola Montsessori, a l'Associació d'Estudi- 
ants de la Universitat Nova, a l'Escola Permanent per a Mestres... 

Arribats a aquest punt, doncs, recapitulem breument. Tenim un home 
d'origen humil, autodidacte pel que fa a la seva formació, no emmarcat en 
cap corrent acadèmic determinat, ni en cap institució acadèmica concreta, 


5 Ibídem. 


6 Carme Oriol, Aureli Capmany i les rondalleso, dins Patufet, on etse Aureli Capmany (1868- 
1954), Barcelona: Departament de Cultura de la Generalitat de Catalunya, 2018, p. 40. 

de caràcter vital, la seva activitat té un objectiu, que és el que en paraules 
actuals anomenaríem la restitució del patrimoni cultural immaterial entre 
la gent. 

En el transcurs de la meva recerca, molt abans d'haver llegit les reflexi- 
ons dels autors esmentats fins ara i dels que encara em falta per esmentar, 
i a partir de l'anàlisi dels seus escrits de caràcter reflexiu, vaig concloure 
que es tractava d'un personatge força eclèctic, tant en els interessos com en 
el bagatge formatiu, per bé que hi predominava un esforç per la cerca del 
rigor, el qual rauria en una adequada contextualització històrica i social de 
tot allò que tractava. Per exemple: 


La danza, que para el observador superficial es un vago divertimento, cons- 
tituye para el erudito la revelación del caràcter y costumbres de una raza y 
aun de un pueblo, pues, como el lenguaje, es traducción viviente y material 
de un estado del alma que se exterioriza por medio del juego variado de los 
movimientos. (...) En Catalufia, cada comarca solía tener sus danzas propias 
con su música característica, de modo que aun cuando el lenguaje o la indu- 
mentaria callasen el nombre de la localidad a la cual pertenecen los danzantes, 
podría adivinarse por los movimientos de pies, manos, posiciones y figuras. 
Las danzas nacidas del genio popular son y seràn siempre mucho més intere- 
santes, graciosas y bellas que las danzas exóticas o de creación moderna. (...J 

Podemos, pues, hablar de la danza catalana como un modelo que nos 
pinta y da a conocer el caràcter propio de los naturales, hasta llegar a poder 
precisar el modo de ser de los de una comarca o los de otra." 


Sorprèn, més que la utilització del terme raça com equivalent d'ètnia 
—un terme que es va seguir utilitzant a Europa fins a la n Guerra Mun- 
dial i al nostre país encara durant un cert temps més—, el determinisme 
geogràfic. Són, tanmateix, dues idees que venen d'Alemanya i entren en 
decadència al mateix moment. I el tòpic folllòric per excel-lència: cels balls 
nascuts del geni popular són i seran sempre molt més interessants, graci- 
osos i bonics que les danses exòtiques o de creació moderna.y Els balls 
actuals ens corrompen la joventut, mentre que els d'abans eren més purs 
i castos. Els temps passats sempre van ser millors... Una consideració, un 


7 Aureli Capmany, La danza en Catalufias. El Noticiero Universal, Barcelona, (29 d'agost de 
1930), p. 2. 

judici, que era un lloc comú entre els folHloristes, per bé que no es tractava 
d'una opinió unànime. 

A la meva recerca em feia ressò també d'un fragment de la conferència 
pronunciada per Capmany a la Cúpula del Coliseum el 6 de març de 1948, 
en la festa d'homenatge que l'Esbart Català de Dansaires li dedicà amb 
motiu del seu 80è aniversari: 


El segle passat, el dinovè de la nostra era, fou el període històric en què la 
humanitat ha fet més descobriments, que han ofert una vida amb major co- 
moditat de la que s'havia gaudit fins aleshores. (...J La humanitat, un cop es 
troba posseidora d'aquests i altres avantatges de les que podia gaudir, va ob- 
servar que al mateix temps aquells costums tradicionals, que eren un vincle 
amb les generacions passades, originats des de temps immemorials, s'anaven 
oblidant i caient en desús i la família humana es desdibuixava, i aquelles ca- 
racterístiques i aquell tipisme especial de cada país i fins i tot de cada localitat 
tendia a desaparèixer. Això va originar una preocupació per aconseguir-ne la 
permanència o almenys perquè en quedés un record perdurable. 

Llavors per aconseguir-ho, l'any 1846 es va crear una paraula nova, FOL- 
RLORE, és a dir, csaber popular,, i de seguida uns homes van procurar (...J 
especialitats d'aquell pretèrit csaber populars que comprèn tot el que el poble 
creu, diu i fa, après i practicat per haver-ho heretat oralment de les generaci- 
Ons passades. 


Al meu llibre vaig destacar que l'autor coneixia perfectament la gènesi 
històrica de la disciplina foltlòrica —ara em sembla evident que sigui així, 
però llavors no coneixia prou bé el personatge— i també deia que el text 
recollia el tòpic que considera el segle XIX com el segle del progrés per an- 
tonomàsia, un fenomen nou que comportava la destrucció de tot allò an- 
tic, d'allò tradicional, en definitiva. Ho comento ara perquè l'antropologia 
social ja fa temps que postula que les societats són dinàmiques, canviants, 
en evolució permanent, i així ens ho ensenyaven les nostres professores i 


8 Valentí Almirall, per exemple, no revestia el seu discurs envers el ball popular d'aquesta 
moralina conservadora, sinó més aviat el contrari. Ell considerava que el ball permetia als 
joves conèixer-se més bé durant el procés d'aparellament previ a una unió estable. Vegeu 
Valentí Almirall, Consideracions sobre lo ball de gitanas en lo Valléss. Miscelúnea folh-lórica, 
Barcelona, José J. de Olafieta (ed.) (1887 (1981)J (Arxiu de Tradicions Popular, 11). 


9 Aureli Capmany, cConferència pronunciada per Aureli Capmany, a la Cúpula del Coliseum, 
el dia 6 de març de 1948, en la festa d'homenatge que l'Esbart Català de Dansaires li dedica 
amb motiu del seu 80è aniversariv, dins Felip Blasco Anglès, cHistòria de l'Esbart Català de 
Dansaires: Barcelona 1908 al 1955, i del 1970x, Barcelona, 1973. (Inèdit) 

professors a la universitat. A la llum d'això, doncs, el text sembla una mica 
antiquat: cau en el tòpic que la humanitat va viure un llarg període amb 
pocs canvis, i que els pocs canvis que es produien ho feien a un ritme molt 
lent. És l'època en què es conformen les tradicions, que després es veuen es- 
troncades per la modernitat. No obstant això, és en bona mesura el discurs 
sobre el qual es basteix la filosofia de la Convenció per a la Salvaguarda 
del Patrimoni Cultural Immaterial (2003), o almenys sobre el qual es jus- 
tifiquen moltes declaracions que cerquen la 4salvaguarda, del patrimoni 
cultural immaterial, o sobre el qual es justifiquen moltes recerques etno- 
lògiques. L'única diferència és que antigament en dèiem fipisme especial i 
ara en diem diversitat cultural, abans apreocupació per aconseguir-ne la 
permanència o perquè en quedés un record perdurables i ara dmesures de 
restitució: o bé cinventaris de patrimoni cultural immaterials. Vist així, 
una de dos: o el punt de vista de Capmany és plenament vigent o la Con- 
venció està construida sobre fonaments antiquats. 

La barreja de rigor històric junt amb alguna pinzellada romàntica 
impregna tota l'obra de Capmany. Glòria Ballús, en el seu article sobre 
Capmany i la cançó publicat en el mateix volum al qual ens referim tota 
l'estona, remarca una de les fites més conegudes de l'autor, que no és altra 
que la publicació, ell tot sol, entre 1901 i 1913 del Cançoner popular, amb 
cançons recollides per ell mateix junt amb les d'altres, principalment les 
compilades per Milà i Fontanals, Marià Aguiló i Francesc Pelagi Briz. Ba- 
llús cita un fragment del pròleg de Capmany que em sembla ben pertinent 
per subratllar el caràcter de l'obra de Capmany: 4dLo meu pensament ha 
sigut sempre no publicar un tomo de cançons, sinó presentar una cançó 
ben complerta y documentada tant com fos possible.x 

Efectivament: les cançons es publicaven per fascicles que venia per 10 
cèntims camb l'objectiu de donar-hi la màxima difusió i que totes les per- 
sones interessades els poguessin comprar:. Cada fascicle constava, a més 
de la partitura i el text, de notes i comentaris molt explicatius. Ambdues 
coses són ben capmanyianes, podríem dir: d'una banda, la seva obsessió 
per aprofundir en la gènesi històrica i el context dels elements concrets del 
patrimoni immaterial que anava estudiant i, d'una altra, la seva voluntat 
divulgadora: 4No es limitava a posar el text considerat majoritàriament 
"poesia popular" —diu Ballús— sinó que afegia la partitura i les explicaci- 
ons, comparacions i referències a altres cançons i altres versions, a més dels 
treballs exhaustius sobre cançons concretes i amb una diversitat d'articles 
en nombroses revistes que són realment útils.x 

Aquesta voluntat divulgadora i obertura de mires es veu en totes les 
facetes de la seva prolífica obra. Una d'aquestes facetes és, com la de tot 
bon folHlorista de l'època, la seva dedicació a la rondallística. No m'hi es- 
tenc perquè altres intervencions de la jornada se'n van ocupar. Només vo- 
lia ressaltar el fet que a la revista La Rondalla del Dijous Capmany no no- 
més hi explica rondalles catalanes sinó que aplega rondalles de tot el món 
aper les seves finalitats pedagògiqueso, tal com assenyala Josefina Roma. 2 

Els exemples en el camp de la cançonística són múltiples i variats. No- 
més vull apuntar aquí una altra cosa que em va cridar l'atenció de l'article 
de Glòria Ballús, i és que junt a aquests estudis rigorosos i aquests textos 
que podríem qualificar de científics, Capmany ecomenta les obres "delici- 
oses" com L'hereu Riera, el Rossinyol i el Cant dels aucells amb un aire de 
melangias. Què vol dir que són edeliciosesx2 Què vol dir caire de melan- 
giarè No semblen paraules pròpies de la ciència sinó més aviat dictades 
per un amor incondicional a les coses d'abans. I una altra afirmació que 
avui ens deixa aixafats a la cadira: dCatalunya és dels pocs pobles que ha 
cantat sempre.x 

Com s'entén aquesta barreja de conceptes Com pot ser que un home 
tan rigorós, que —com hem vist— estava al cas dels principals corrents 
científics del moment, utilitzés registres tan diferents a l'hora de parlar de 
la mateixa cosa2 Que, junt a les explicacions més acurades, deixés caure 
de tant en tant afirmacions més aviat gratuites2 Jaume Ayats ens dona una 
pista, de caràcter general, per entendre-ho. La cita fa referència a la pro- 
posta metodològica de l'Arxiu d'Etnografia i FolXlore i la seva repercussió 
en el món de la cançonística, però es pot extrapolar perfectament al món 
de la dansa popular i a la resta d'àmbits de la recerca folRlòrica de l'època: 


Els pressupostos teòrics i els minuciosos questionaris preparaven una gran 
tasca de recerca i d'estudi d'elements molt variats de la cultura popular, i mos- 
traven una voluntat de visió integradora i de conjunt. Per primera vegada a 
Catalunya, es volien aplicar de manera estricta els plantejaments del positi- 
visme anglès i de les propostes etnogràfiques contemporànies, que alhora es- 
taven en consonància amb els nous aires noucentistes i amb l'abandonament 
de l'ambient sentimental i tardoromàntic de la Renaixença. Però els resultats 
foren escassos (el més tangible és el Manual per a recerques detnografia de 
Catalunya) i, majoritàriament, els col-laboradors d'aquest projecte van conti- 


10 Josefina Roma, cAureli Capmany. Un dels gegants del folilore a Catalunya-, dins Patufet, 
on etsè Aureli Capmany (1968-1954), p. 25. 

nuar amb els mateixos plantejaments ideològics i teòrics de les iniciatives pre- 
cedents. L'Arxiu gairebé no va influir en la formació d'investigadors ni en el 
desenvolupament de les recerques, ni tampoc no va aconseguir que el folilore 
i l'etnografia ocupessin un espai entre les disciplines universitàries." 


Qui és Capmany, doncs Un home de ciència Un home de l'acadè- 
mia2 Un divulgadore És, ni més ni menys, un home del seu temps, que 
encaixa perfectament dintre d'aquesta definició que acabem de veure ara. 
Però, davant de tot, el que mou Capmany a fer el que fa, el seu objectiu 
últim, és la divulgació, la pràctica, la restitució de la cultura popular entre 
el poble. 

Abans hem esmentat el cas de la conferència impartida el 1914 a Tàr- 
rega, en què les explicacions eren acompanyades pel cant en directe d'un 
4esbart de cantairess. Hi ha una altra anècdota que em sembla molt il- 
lustrativa del perfil del personatge, de l'ambient que es respirava entre les 
elits intel-lectuals del moment i del caràcter perseverant d'Aureli Capmany. 
És ben sabut que amb el temps Capmany es va anar especialitzant en dos 
camps: el ball tradicional i la història de la ciutat de Barcelona. L'any 1910, 
en el marc de tota una estratègia per donar a conèixer la dansa popular ca- 
talana, va impartir una conferència sobre dansa a l'Ateneu Barcelonès. Ell 
va relatar amb posterioritat, en una conferència de 1934, que va haver de 
superar no poques reticències per part de membres de l'Ateneu, que con- 
sideraven aquesta questió un dtema menors. Capmany va haver de matisar 
que el caràcter de la conferència seria cerudits i que només es ballaria per 
illustrar els comentaris. La impressió que ens dona aquest comentari és 
que Capmany era, una mica sí, un outsider, que feia coses que ningú més 
feia i que atorgava importància a coses a què ningú no n'hi atorgava. Un 
home que es va haver d'obrir camí entre una intel-lectualitat acomplexada, 
elitista, per fer realitat el seu objectiu d'enaltir la cultura popular i restitu- 
ir-la entre la gent normal. 

En la meva recerca em vaig fer ressò també de l'intent de creació d'una 
iniciativa investigadora semblant a la de l'Obra del Cançoner Popular de 
Catalunya. El seu projecte consistia en un pla de recerca de material fol- 
Rlòric cespecialitzat en preferència a tota mena d'espectacles de caràcter 
popular, entre els que eren preferits la dansa:. El projecte fou aprovat pel 


11 Jaume Ayats, dLa cançó popular: història d'una idea i de les col.leccions que ha suscitat, 
dins Història de la música catalana, valenciana i balear (vol. 6: Música popular i tradicional), 
Barcelona: Edicions 62, 2001, p. 28. 

consell de l'Institut d'Estudis Catalans, però va acabar encallant. En veure 
això, Capmany va decidir compilar pel seu compte els materials de què 
disposava i els que aniria investigant en el futur en l'Inventari de ball i 
dansa popular en paisos de llengua catalana: Principat de Catalunya, Ar- 
xipèlag Balear, Reialme de València i Comtat del Rosselló. L'inventari està 
organitzat en agrupacions documentals segons els segients criteris: dDes- 
cripcióx, 4Músicax, 4Gràficso, dToponímics i 4Calendaris. Cada fitxa està 
relacionada amb les altres, de manera que la informació d'una dansa es 
pot trobar a partir de qualsevol de les fitxes. Capmany va deixar anotat de 
manera expressa que 


D'acord amb el meu modo de pensar, de que tot el que és del poble ha de 
retornar al poble, tots els documents que en ell s'hi troben han d'estar a dispo- 
sició de tota persona del país o forastera que li interessi consultar-los o fer-ne 
ús per ensenyar-los a interpretar (...J. Ja que el document popular entenc no 
ha de romandre en mans dels col-lectors que sovint dominats per l'avarícia 
d'atresorar materials sostrauen del poble el que ell els ha proporcionat pri- 
vant-lo de poder-ne gaudir. 7 


Una vegada més, aquest afany de restitució que impregnava tota l'ac- 
tivitat d'Aureli Capmany. De la nota és interessant aquest esment que fa 
als col-lectors cavarsx, evidenciant així que no tots els foliloristes tenien 
aquesta voluntat restitutiva que atribuim de manera especial a Capmany, o 
que almenys ell ho percebia d'aquesta manera. 

En el meu llibre vaig assenyalar, una vegada més, el to rigorós de les 
informacions contingudes a l'inventari. Deia, concretament, que 


una característica rellevant d'aquest inventari és que rarament s'hi troben ju- 
dicis de valor relatius als balls concrets, o a la dansa en general. Les descrip- 
cions —quan n'hi ha— són bastant cobjectiveso, en el sentit que s'hi explica 
la coreografia del ball, el context en què es ballava, qui l'executava, etc., però 
sense entrar en consideracions d'altra mena. És, en aquest sentit, un arxiu amb 
esperit positivista. 7 


12 L'Anventari de ball i dansa popular en paisos de llengua catalana: Principat de Catalunya, 
Arxipèlag Balear, Reialme de València i Comtat del Rossellóx és servat per l'Esbart Català de 
Dansaires a la seva seu. 


13 Roger Costa Solé, Cien afios de esbarts: orígenes y desarrollo del proceso de folhlorización de 
la danza popular en Cataluiia, p. 79. 

Feia notar que la major part de la documentació procedeix d'articles 
o publicacions datades entre el tercer terç del segle xIX i el primer del 
XX (l'època que podríem qualificar d'auge de la disciplina folilòrica), que 
també hi apareixen notícies de segles anteriors, que no aporten més que 
la notícia de l'existència pretèrita de determinats balls, que destaca el re- 
duit nombre d'informants directes que nodreixen d'informació l'arxiu. 
Crec que aquesta també és una característica de l'obra de Capmany: era un 
home molt més de despatx que de carrer, de gabinet que no pas de treball 
de camp. Era l'home que tenia taula a la biblioteca de l'Ateneu Barcelonès, 
de tertúlia nocturna, més que el típic excursionista que trepitja el país per 
conèixer-ne tots els racons de primera mà. 

A les fitxes de l'arxiu, però, i malgrat aquest eesperit positivistav a què 
feia esment abans, no hi falten tampoc consideracions més aviat acien- 
tífiques. Vegem-ne un petit exemple: 4dÉs aquest un dels ballets que ens 
ha llegat el poble, tot ell ple d'una galanteria encantadora, que irradia del 
principi a la fi en els termes de moviments típics dels ballets populars ca- 
talans, sobresortint, a més, d'entre ells unes figures que mostren un cert 
caràcter i un sentiment de classicisme.x 4 

Però tant o més important que el seu inventari van ser els seus treballs 
de síntesi sobre la dansa popular catalana: La dansa a Catalunya (1930) i 
El ball i la dansa popular a Catalunya: història, descripció i ensenyament 
(1948) (és significatiu que en aquest segon volum incorpora la paraula 
censenyaments al mateix títol), publicats en contextos històrics ben di- 
ferents. En qualsevol cas, en quins termes es refereix a la dansa popular 
catalana, Capmany2 

A La dansa a Catalunya parla de la influència grega (un lloc comú 
molt utilitzat també per parlar de la sardana, com sabeu) que venia d'abans 
i que es repetirà després, parla també del caràcter seriós d'aquestes danses. 
Un discurs amb flaire noucentista. Assenyala que les danses més usuals a 
Catalunya són les de caràcter col-lectiu, com el contrapàs o la bolangera, 
o les que el porten com a complement final, com la disfressada o el ball 
cerdà. I tot seguit fa una relació sumària de balls d'aquest tipus al llarg i 
ample d'Europa, mostrant un cop més la seva vocació de contextualització 
i de relativització. Després fa una segona classificació segons la part del 
cos més utilitzada: peus i cames, braços i mans, o el cos sencer. Engloba 


14 Ibidem, p. 82. 

les catalanes dins del primer àmbit, diferent del segon, en el qual s'incor- 
porarien les de l'Espanya i Itàlia meridional. Sembla com si amb aquesta 
classificació Capmany volgués realçar els vincles de Catalunya amb Euro- 
pa i distanciar-se del sud d'Espanya, una regió que el noucentisme tendia 
a identificar amb el passat i quasi amb l'antítesi de la civilització. S'oblida, 
no obstant això, de la jota, com a ball ben significatiu d'una bona part de 
la gent de Catalunya. Si això és així, hauríem de convenir, doncs, que la 
caracterització està més pròxima a la justificació d'un discurs i una imatge 
de país que no pas a un discurs científic. 

A El ball i la dansa popular a Catalunya: història, descripció i ensenya- 
ment, Capmany fa servir un discurs més madur, encara que els paràmetres 
segueixen sent els clàssics del folilore: 


Possiblement per a l'home superficial, el ball i la dansa és un vague passa- 
temps sense cap tipus d'importància, en canvi, per a l'erudit acienciat és la 
revelació del caràcter i dels costums d'una raça i fins i tot d'un poble, ja que, 
com el llenguatge, tradueix de manera viva l'estat de la seva ànima, la qual es 
veu exterioritzada mitjançant la variada evolució dels moviments." 


Respecte a aquesta darrera cita, un parell de consideracions. En pri- 
mer lloc, penso que Capmany potser la fa per realçar la importància del 
ball popular i del seu com a manifestació cultural d'una comunitat, per 
posar-lo al nivell que creu que li correspon, en definitiva. Ja hem vist abans 
les reticències de determinats intel-lectuals a considerar l'assumpte del ball 
popular com quelcom digne d'atenció, i també el fet que el folRlore i l'et- 
nografia no tenien espai a la universitat. En segon lloc, que la utilització 
del terme draçav en aquells moments s'estava desterrant del vocabulari en 
tots els àmbits arreu d'Europa a causa de l'ús que en bona mesura en va 
fer el nazisme, però que, en canvi, a Espanya els paradigmes científics de 
preguerra seguien encara vigents atesa la victòria dels sollevats feixistes. 

Deixeu-me recordar, a tall de conclusió, que Capmany és un dels tres 
grans follloristes que sobreviuen a la guerra i que segueixen treballant 
temps després, fins a la dècada de 1950, junt amb Joan Amades i Violant i 
Simorra. Tres persones formades en un context ben diferent del d'aquella 
dècada: el dels anys previs a la República i els de la mateixa República, 
el de la Renaixença i el jocfloralisme, i el del noucentisme i l'Arxiu d'Et- 


15 Aureli Capmany, El ball i la dansa popular a Catalunya: història, descripció i ensenyament, 
P.7. 

nografia i Folilore (Tomàs Carreras i Artau, fundador de l'Arxiu, mor el 
mateix any que Capmany, el 1954), el de l'Obra del Cançoner Popular. Uns 
anys, també, en què era possible que persones d'extracció humil es po- 
guessin formar en llocs com l'Ateneu Enciclopèdic Popular —com ho va 
fer Amades— o que persones com Aureli Capmany hi impartissin classes 
o conferències. Anys en què intel-lectuals suspectes de conservadorisme, 
perquè cultivaven el folllore de la manera que es feia majoritàriament al 
nostre país, s'interessaven també per l'esperanto, que tenia clarament una 
orientació diferent. Les dècades de 1940 i 1950 són més aviat uns anys 
que podríem anomenar de conclusió, de publicació d'obres de síntesi més 
que de recull de nous materials, perquè ja queda poca gent que s'hi pugui 
dedicar i perquè aquests personatges, en el cas que ho haguessin volgut, ja 
no es trobaven en condicions de fer-ho. 

Per acabar, la pregunta que llanço és: quin és el perfil intel-lectual 
d'Aureli Capmanye Després de tot el que ha estat dit fins aquí, el d'un au- 
todidacte interessat —jo diria que apassionat— pel folldlore. Una persona 
d'extracció mitjana que neix en un segle, el xix, que està acabant amb tot 
un món de tradicions immemorials. Que els canvis vertiginosos de la in- 
dustrialització està desmuntant, i que val la pena estudiar-los i restituir-los 
perquè a ell li agraden. Perquè hi veu una riquesa que val la pena almenys 
conèixer i donar a conèixer. Que ha mamat els principis del folRlore — 
entès com a disciplina— i que vol fer un pas més enllà del que han fet la 
majoria dels foliloristes, que és ni més ni menys l'intent de contextualitzar 
adequadament tot allò que estudia, i de relativitzar-ho. És una persona a 
qui el mou, sobretot, l'acció, perquè el folldlore el commou, el fa vibrar i 
creu que val la pena fer vibrar els seus congèneres. Que en el seu discurs 
i la seva obra barregi conceptes d'escoles diferents és poc important per a 
ell i per a nosaltres, vist des de la perspectiva del temps, és normal. Perquè, 
en definitiva, el que pretenia Capmany era estudiar de la manera més acu- 
rada possible diferents manifestacions del folElore —la cançó, la rondalla, 
el ball popular, etc.— i restaurar-los també de la manera més respectuosa 
amb loriginal. Perquè si allò immaterial ens havia arribat malmès però 
era un tresor, bé valia la pena restaurar-ho com els tresors materials que 
omplien —i omplen— els museus. 

El pas del temps està donant la mesura de la seva tasca i moltes autores 
afirmen que sí, que la seva feina va valer la pena. Que els seus materials 
encara són útils en l'actualitat. Que va treballar amb rigor, malgrat la bar- 
reja de conceptes procedents de diferents paradigmes epistemològics que 
traspua la seva obra. Això ho va fer ell i molts altres foltloristes que avui, 
en l'era del apatrimoni immaterial, tenim l'obligació moral de revisar i de 
reivindicar. 

Antropòloga 


0. Introducció 


El personatge d'Aureli Capmany és fascinant. En vida ja va fascinar grans 
i petits i per a mi ha resultat un goig i un plaer, mentre preparava aquesta 
comunicació, anar seguint la seva biografia tal com la va escriure Mont- 
serrat Garrich i anar afegint-hi tot el que he pogut anar trobant espigolant 
d'aquí i d'allà. Com que els fets biogràfics ja estaven prou ben descrits i la 
meva formació és de ciències socials —altrament, de fet, sempre he treba- 
llat en museus—, per acostar-me a la figura de l'Aureli Capmany he aplicat 
les tècniques de l'etnografia i la museografia per escatir alguns dels fets que 
l'envoltaren. 

Tanmateix, permeteu-me que abans d'entrar de dret en el personatge 
faci un succint marc polític i social de Barcelona, Catalunya i Espanya al- 
hora entorn del naixement i els primers anys d'Aureli Capmany. 


1. Marc polític i social 


Aureli Capmany va néixer el 1868, l'any de la Revolució de Setembre que 
va enderrocar Isabel II. Els anys precedents, els del regnat d'Isabel II, ha- 
vien estat molt convulsos des del punt de vista polític i havien comportat 
transformacions socials importants. La mort del rei Ferran VII, el 1833, 
havia obert un període d'enfrontaments armats, les anomenades guerres 
carlines, en les quals senfrontaren dues maneres d'entendre el govern i la 
societat, d'una banda, els anomenats isabelins o cristins, que defensaven la 
legitimitat de la filla de Ferran VII, la reina Isabel HH, partidaris d'una mo- 
narquia parlamentària i, d'una altra, els anomenats carlins, que defensaven 
el dret a la successió del germà de Ferran VII, Carles de Borbó, i eren més 
partidaris d'una monarquia absoluta com ho havia estat fins aleshores la 
de Ferran VII. 


SUNYER, Magí (coord.), Aureli Capmany, Universitat Rovira i Virgili, Tarragona, 2019, p. 65- 
82. ISBN: 978-84-8424-799-9, DOI: 10.17345/9788484247999 

A grans trets es podria dir que els carlins defensaven un sistema eco- 
nòmic de base agrària i un sistema social arrelat en la tradició i fidel a 
les jerarquies socials establertes i en especial a l'Església. Per això arrelà 
especialment a les àrees rurals més endarrerides. Els isabelins, en canvi, 
eren més partidaris d'una àmplia renovació de l'economia basada en la 
industrialització, tant en ciutats més o menys grans (principalment Bar- 
celona), amb mà d'obra abundant gràcies a l'èxode rural creixent, com en 
poblacions més petites però properes a les fonts d'energia susceptibles de 
moure les fàbriques (en aquells moments rius amb cabals més o menys 
regulars i desnivells que possibilitaven salts d'aigua). Les conques del rius 
Ter, Llobregat o Ripoll en serien exemples. Encara que socialment defen- 
saven idees liberals i pretenien afavorir una certa mobilitat social, durant 
els anys que tingueren el poder a les seves mans, les desigualtats de classe 
es mantingueren i fins i tot s'accentuaren a les àrees urbanes i a les colònies 
industrials naixents. 

Ara, però, ens centrarem a Barcelona. Ildefons Cerdà, al tom segon 
de la seva Teoría general de la urbanización, descriu la Barcelona de mit- 
jan segle xix i les condicions de vida del seus habitants. Era encara una 
ciutat tancada entre muralles i per esdevenir una ciutat econòmicament 
puixant havia d'obrir-se. Els 6 Rm del perímetre emmurallat encerclaven 
aproximadament dos milions de metres quadrats. Però si tenim present 
que el 40 per cent d'aquest espai estava ocupat per set casernes, onze hos- 
pitals, quaranta convents i vint-i-set esglésies, l'espai destinat a habitatges, 
indústries i tallers era més aviat escàs, sobretot perquè la població creixia 
de manera molt ràpida. Si l'any 1802 hi havia a la ciutat 115.000 habitants i 
l'any 1850 (amb la ciutat encara emmurallada) ja sen comptaven 187.000, 
el 1877 (amb les muralles enderrocades i l'Eixample ja en plena construc- 
ció) neren 248.943. De fet, bona part de la població obrera, sobretot al 
Raval, samuntegava en habitatges amb molt poc espai i en condicions de 
salubritat molt precàries. Aquesta població obrera era necessària per mou- 
re les fàbriques que aleshores començaven a enriquir una burgesia en alça. 

No havia estat fins al 8 de juliol de 1860 que, enderrocada la muralla 
i després de moltes vicissituds, que ara no cal descriure, havia començat 
l'execució del pla Cerdà, en el marc del qual, segons la concepció igualità- 
ria d'Ildefons Cerdà, hi havia espais destinats a acollir població de totes les 
classes socials. Així, mentre un passeig de Gràcia esdevenia l'eix on s'instal- 
laven les famílies més benestants i un passeig de Sant Joan romania, fins 
a l'Exposició de 1888, en precària urbanització, les àrees més properes 

al Raval veien créixer ràpidament les primeres promocions d'habitatges 
adreçats a famílies modestes, bé que encara no accessibles a la majoria de 
la població obrera. 

Perquè, en efecte, en aquella Barcelona del darrer terç del segle xix 
convivien, com a totes les ciutats, diferents estaments o classes socials. Tant 
per prestigi social com per poder econòmic, la cúspide social l'ocupaven 
aristòcrates, propietaris de terres i alts funcionaris de l'Estat, així com l'alta 
burgesia financera que aplegava rendistes, financers, armadors, fabricants 
i negociants en gros. Prop d'ells també els professionals més qualificats de 
les lleis i les finances. Creixien en aquells anys unes classes mitjanes, de 
les quals participaven artesans de tota mena: ebenistes, fusters, cistellers, 
vidriers, llauners, ferrers, guarnicioners, sastres, modistes, capellers, perru- 
quers, sabaters, joiers, professors de música, professors de cant, dependents 
del comerç a l'engròs i a la menuda i també comptables, metges, advocats, 
militars, policies, mariners. Però el gruix de la població senquadrava en 
les classes treballadores ocupades en fàbriques i tallers de tota mena. En 
aquest sector cal tenir present el paper de dones i criatures, que ja de molt 
joves treballaven en fàbriques, sovint en jornades abusives. I no es pot 
oblidar, en una situació també subordinada, els homes i dones dedicats al 
servei domèstic, personal cabdal a les cases benestants però també present 
en moltes llars de classe mitjana. 


2. Inventant la tradició: folhlore i folhloristes 
entre la Renaixença i el noucentisme 


No es pot entendre l'activisme d'Aureli Capmany en l'àmbit del folilo- 
re sense considerar els antecedents de l'actuació de tota una colla de fol- 
Rloristes que el precediren al llarg del segle xix. Molt s'ha escrit sobre els 
períodes de desplegament de la cultura catalana des dels anys trenta del 
segle xix fins a la Guerra Civil de 1936-39 i els llargs anys de la dictadura 
franquista. Deixeu-m'hi posar cullerada a partir de les meves lectures i de 
les interpretacions que n'he fet (i en algun cas he publicat). '$ 


16 Llorenç Prats, Dolors Llopart 8: Joan Prat, La cultura popular a Catalunya. Estudiosos i 
institucions (1853-1981), Barcelona: Edicions 62, 1982. Dolors Llopart, Joan Prat 8: Llorenç 
Prats, cPresentacióo, dins Dolors Llopart, Joan Prat £: Llorenç Prats (eds.), La cultura popular 
a debat, Barcelona: Fundació Serveis de Cultura Popular/Alta Fulla, 1984, p. 5-12. Dolors 
Llopart, 4Lestudi de la cultura popularo, dins Joan Soler i Amigó 8: Jaume Mascaró i Pons 

Comencem amb la Renaixença. Oriol Pi de Cabanyes escrivia l'any 
1979 el que per a ell era la Renaixença. I cito: 


Amb el nom de Renaixença hom entén el moviment que, d'acord amb el 
profund canvi estructural iniciat dins la societat catalana a la segona meitat 
del segle xvi, reelabora i enforteix la consciència diferencial dels membres 
d'aquesta societat al llarg del segle xix i d'una manera progressivament dinà- 
mica. En el benentès que aquesta represa de la consciència de la pròpia identi- 
tat no afecta solament la llengua i la literatura sinó tots els fenòmens culturals 
que es produeixen i s'interrelacionen en el si d'aquest procés. 7 


Joan-Lluís Marfany, en un llibre recent, oposa a aquesta interpretació, 
que ell anomena canònica, de la història del segle xix català, l'evidència que 


el moment històric en què se suposa que la Renaixença va començar és exac- 
tament aquell en què el procés diglòssic va assolir fa la societat catalana) el 
seu zenit i que els promotors entusiastes d'aquest triomf són exactament els 
mateixos homes que la van protagonitzar, la suposada renaixença: els intel- 
lectuals catalans de la generació del Trienni (Constitucional: 1820-23/ i el de 
la generació romàntica dels revolucionaris anys trenta. $ 


De fet, la Renaixença és un període de la història de Catalunya empès 
i definit per intel-lectuals i professionals que treballaven a les universitats, a 
les biblioteques i arxius, a l'administració, als despatxos professionals d'ad- 
vocats i notaris o en bancs i altres oficines dedicades a les finances. Neix, 
de fet, o a mi així m'ho sembla, d'una voluntat de ser i estar en els espais de 
poder de dins i de fora d'una Catalunya que creix i senriqueix però que no 
té instruments de poder en el Govern de l'Estat. Tanmateix, les posicions 
individuals són diverses segons les matèries tractades i els marcs socials 
en els quals es desenvolupen. No és el mateix parlar o tenir opinió sobre el 
treball o les finances que sobre questions culturals. Així doncs, per exem- 
ple, en el tema que interessa aquí, és a dir el folXlore i la seva pràctica en el 
terreny de la pedagogia, té les seves arrels en els primers reculls de literatu- 
ra popular (és a dir cançons tradicionals) publicats —oh, paradoxal — en 
castellà, tret dels textos mateixos de les cançons o romanços transcrits. 


(eds.), Tradicionari. Enciclopèdia de la cultura popular de Catalunya, 10. La cultura popular a 
linici del segle xxi, Barcelona: Enciclopèdia Catalana, 2008, p. 13-53. 


17 Oriol Pi de Cabanyes, La Renaixença. Barcelona: DOPESA, 1979, p. 7. 


18 Joan-Lluís Marfany, Nacionalisme espanyol i catalanitat. Cap a una revisió de la Renaixen- 
ça, Barcelona: Empúries, 2017, p. 9. 

N'hem de situar l'arrencada en els anys trenta del segle xix, principalment 
amb l'obra de Manuel Milà i Fontanals, de Pau Piferrer i de Marià Aguiló. 
Són, segons Llorenç Prats," la primera generació d'estudiosos del folldlore 
amb una forta influència del romanticisme europeu. 

Després d'aquesta primera etapa de la Renaixença, gràcies sobretot a 
la influència d'Aguiló i a la restauració dels Jocs Florals el 1859, els treballs 
sobre folllore de literats i acadèmics van créixer en nombre i en rigor i es 
van començar a publicar majoritàriament en català. El canvi es va fer més 
evident a l'entorn de la Revolució de Setembre de 1868, que va foragitar del 
tron Isabel II i va obrir el període alhora convuls i fèrtil anomenat Sexenni 
Democràtic (1868-1874). 

Si abans hem remarcat el paper dels Jocs Florals en aquesta segona 
etapa de la Renaixença en relació amb la recollida de materials folilòrics 
i la seva difusió, no menys important va resultar el paper del naixement i 
expansió del moviment excursionista en l'estudi i la difusió del folRlore. 

S'obria amb aquest moviment una etapa diferent, que en podríem dir 
més científica, de la recerca i la divulgació del folxlore català. L en parti- 
cular, més orientada a facilitar a grans i petits (la insistència és gran en la 
recerca sobre el rondallari i sobre els jocs infantils) el coneixement de la 
llengua, els costums i tots els elements de la catalanitat. Aquests trets cul- 
turals són els que, de ben segur, desvetllaren l'interès de l Aureli Capmany 
i tingueren influència en la seva primera formació i posteriorment en el 
seu treball pedagògic. 

Aquesta etapa té la culminació en els anys darrers del segle xix. Una 
fita simbòlica i significativa la tindríem en la reunificació el 1891 de les 
dues entitats capdavanteres de l'excursionisme científic català, l'Associació 
Catalanista d'Excursions Científiques i l'Associació d'Excursions Catala- 
na, en una nova entitat, el Centre Excursionista de Catalunya. 

En els primers anys del segle xx, el noucentisme ve a trasbalsar aquest 
escenari. Com és prou conegut, el noucentisme és un moviment cultu- 
ral encapçalat per Eugeni d'Ors (1881-1954) que, de 1906 a 1921, amb el 
pseudònim de Xènius, publicava les 4Glossesv al diari La Veu de Catalu- 
nya, portaveu de la Lliga Regionalista. Els seus escrits eren reflexions sobre 
la vida, l'art o el pensament de qualsevol filòsof. També escrivia glosses 
programàtiques, com cAmiel a Vico, el 1913, en la qual, després de blasmar 


19 Llorenç Prats, El mite de la tradició popular. Els orígens de l'interès per la cultura tradicional 
a la Catalunya del segle xix, Barcelona: Edicions 62, 1988, p. 49-71. 

la etèrbola senilitats i Peapetit de tenebrav que segons ell impregnaven les 
arts i la literatura dels darrers anys del segle xix, lloa les noves generacions 
aque ja saben de l'alegria del viure civil i de les preparacions normalsx.2 
En aquell moment, quan la política cultural que havia dissenyat Enric Prat 
de la Riba, llavors president de la Diputació de Barcelona, iniciava el seu 
desplegament, Eugeni d'Ors accedia a la secretaria de l'Institut d'Estudis 
Catalans substituint Josep Pijoan, traslladat a Roma com a director de l'Es- 
cola Espanyola de Roma." 

El text dAmiel a Vico és molt significatiu i al mateix temps descriu la 
ideologia d'aquell primer pensament noucentista. De fet, és una crítica de 
la Catalunya modernista que, segons Eugeni d'Ors, era poc ambiciosa, pes- 
simista i paralitzada pels dubtes. Ell proposava, per al nou segle, una nova 
Catalunya emergent, europea, segura d'ella mateixa i dirigida per pensa- 
dors que havien de ser alhora activistes. Uns pensadors amb dedicació a 
la filosofia, a la psicologia i a la filosofia social. Amb ell, molts dels homes i 
dones nascuts entre 1880 i 1890 maldaven per millorar el seu entorn cul- 
tural i ho van fer a través d'una decidida intervenció en la societat, treba- 
llant pel redreçament cultural i científic, amb una òptica marcada pel rela- 
tivisme i pel reconeixement de l'especificitat del poble català en el context 
dels pobles ibèrics. A més, en bona part, ja no eren mers aficionats auto- 
didactes sinó universitaris que tenien en la universitat l'espai on aprendre 
i ensenyar. L'Almanach dels Noucentistes, publicat el 1911, va ser tota una 
declaració d'intencions, un veritable manifest. Lespai mític i el paradigma 
de Catalunya ja no era l'edat mitjana sinó que era la Grècia clàssica. 

Per als folloristes continuadors de les tradicions vuitcentistes, fins 
i tot per als més impregnats dels corrents positivistes i evolucionistes, la 
irrupció del noucentisme, tan agressiva contra tot el que considerava un 
passat obsolet, fou com una patacada. La nova Catalunya que propugnava 
el noucentisme era una Catalunya urbana i elitista que, del camp, només 
en volia els doblers que en podia treure per fer (sic) jardins urbans per 
expandir la seva ideal Catalunya ciutats. Eren anatema tots aquells cerca- 


20 Eugeni d'Ors, cAmiel a Vico, dins Obra catalana completa, 1, Glosari 1906-1910. Barcelona: 
Selecta, 1950, p. 3-17. 


21 Josep M. Camarasa 8: Antoni Roca Rosell, L'Institut d'Estudis Catalans al llarg de cent 
anys de polítiques científiquesx, Coneixement i Societat, 14 (2008), p. 6-51. 


22 Lluís Calvo i Calvo, Tomús Carreras i Artau o el tremp de l'etnologia catalana, Barcelona: 
Publicacions de l'Abadia de Montserrat, 1994, p. 14. 

dors de la Renaixença del passat rural de Catalunya, moltes vegades afec- 
cionats, estudiosos fonamentalment de la història, l'arqueologia, la llengua, 
les rondalles o els balls tradicionals. 

Així i tot, molts d'ells no renunciaren a mantenir-se actius i exercir 
una certa resistència enfront de l'ocupació noucentista de l'espai central 
de les polítiques culturals, primer de la Diputació de Barcelona i més tard 
de la Mancomunitat de Catalunya. La densa xarxa de la societat civil ca- 
talana donava marge a les manifestacions culturals no prou reconegudes. 
El món excursionista, per exemple, oferia un bon aixopluc atès que, a co- 
mençaments del segle xx, els centres excursionistes eren nombrosos tant a 
Barcelona mateix com arreu del territori. I també els esbarts, les corals, els 
ateneus i associacions de tota mena. Aureli Capmany mateix podria ser un 
exemple d'aquesta zresistèncias contra el noucentisme, que es manifestava 
en detalls d'aparença insignificant però d'un sentit simbòlic evident. Per 
exemple, Maria Aurèlia Capmany, la filla d'Aureli, explicava que als anys 
vint, quan ella era una nena, el seu pare (al capdavall cisteller d'ofici) li 
seguia fent, cada any, la palma de Diumenge de Rams: dLes nenes nou- 
centistes anaven amb palmó i el clatell pelat. Jo, com que era una nena 
modernista, anava amb palma i tirabuixonso. 2 

En tot cas, en l'àmbit del folXlore, el noucentisme trobà la seva màxi- 
ma expressió en la creació, a la Universitat de Barcelona, per Tomàs Car- 
reras i Artau (1879-1954), de l'Arxiu d'Etnografia i Folllore de Catalunya 
(AEFC), que iniciava una via professionalitzada, en el marc acadèmic, 
d'una disciplina que ja es practicava així en altres indrets d'Europa però 
que aquí no tenia aquesta situació. 

L'ambient científic dels anys que havien seguit a l'acabament de la 
Primera Guerra Mundial estava a punt per a propostes del tipus de la de 
l'AEFC tant a Europa com a Amèrica del Nord. Levolucionisme i el difu- 
sionisme eren les doctrines més en voga en antropologia, la primera més 
aviat en reculada (eren els anys de l'anomenat eeclipsi del darvinismex)"'i 
la segona en ascens: el mètode tipològic, el comparatiu i el descriptiu eren 
els utilitzats pels científics socials en el seu treball de camp i en les seves 


23 Jaume Vidal Alcover, Maria Aurèlia Capmany i Farnéso, dins Jordi Font (comissari), Ciu- 
tadana Maria Aurèlia Capmany. Escriptora i dona d'acció, Barcelona: Fundació Maria Aurèlia 
Capmany, 2001, p. 11-19. 


24 Peter J. Boviler, El eclipse del darmvinismo. Teorías evolucionistas antidarministas en las 
décadas en torno a 1900, Barcelona: Labor, 1985. 

anàlisis i síntesis i en les monografies que publicaven. En aquells anys del 
final del primer quart del segle xx, universitaris de diverses disciplines 
(biòlegs, sociòlegs, psicòlegs, arqueòlegs, antropòlegs, museòlegs) es plan- 
tejaven uns problemes semblants: explicar —i explicar-se— el que succeia 
i el que havia succeit en el terreny de la cultura, entesa en un sentit ampli, 
i com s'havia d'interpretar. I per a això manejaven tota mena de materials 
del transcórrer dels humans per la Terra, la història i les relacions socials 
i humanes. 

Així, doncs, quan l'AEFC es plantejà com un institut de recerca lli- 
gat a la Universitat i ben insert en la realitat social del país, de seguida es 
plantejà també la questió de recollir materials per formar un futur museu. 
L'any 1916 Tomàs Carreras i Artau i Telesforo de Aranzadi presentaven al 
local social del Centre Excursionista de Catalunya (CEC) un ePla per a un 
Museu d'Etnografia i Folllore de Catalunya, era el primer esbós d'allò 
que vint-i-quatre anys més tard podrien finalment engegar Agustí Duran i 
Sanpere (que era el president de la Secció de Folldlore del Centre Excursio- 
nista de Catalunya aquell 1916) i Ramon Violant i Simorra. 

Però vet aquí que molts dels corresponsals que trameteren dades a 
l'AEFC s'havien format precisament en algun dels centenars de centres 
excursionistes, ateneus populars, esbarts i associacions de tota mena inte- 
ressats per la cultura popular. Aureli Capmany en fou un però n'hi hagué 
desenes arreu del territori. Deixeu-me'n esmentar almenys un que encara 
vaig tenir ocasió de conèixer personalment els darrers anys de la seva vida, 
essent jo encara estudiant de sociologia: el balaguerí Ramon Carrové i Vi- 
ola (1896-1969), polític i historiador, fundador i director de la revista co- 
marcal Pla i Muntanya (1925-1932) i que va formar un Museu Etnogràfic a 
la seva ciutat (malauradament perdut amb la Guerra Civil de 1936-1939). 


3. I l'aprenentatge i l'ensenyament Què i com aprenien els infants 
i adolescents a la Barcelona de finals del segle xix2 


Atès que del que hauria de tractar en particular és de l'actuació, com a 
pedagog, d'Aureli Capmany, deixeu-me fer també un cop d'ull a com re- 
solien (o no) el tema de l'ensenyament i l'aprenentatge els diferents grups 
socials d'aquella Barcelona. D'entrada no és fàcil aclarir qui feia què, la 
documentació, bé que gens escassa, és també molt diversa i dispersa i ha 
estat poc estudiada, si més no fins que fan la seva aparició els nous corrents 
pedagògics els primers anys del segle xx. Així doncs, atès que tampoc en 
soc una experta, em limitaré a aventurar unes breus pinzellades. 

Per començar, hem de tenir present que més de la meitat de la població 
adulta era analfabeta (amb un percentatge molt superior entre les dones) i 
que l'ensenyament elemental era en bona part en mans de les escoles par- 
roquials. Els fills de les classes treballadores difícilment tenien accés a cap 
mena d'ensenyament, com a molt podien accedir a les escoles públiques 
municipals, a les parroquials o als ensenyaments que oferien alguns con- 
vents (principalment femenins), més excepcionalment, en el cas d'algunes 
famílies obreres més conscienciades, podien assistir als ensenyaments que 
organitzaven alguns ateneus populars. Aprendre a llegir i a escriure i les 
quatre regles podia donar accés a aquells infants a algun treball més quali- 
ficat que els més habituals de les fàbriques on ja treballaven els seus pares, 
ja fos en algun taller artesà o en alguna botiga. Però molts no completaven 
cap estudi i entraven a treballar a la fàbrica a edats molt tendres. En el 
cas de les nenes, l'aprenentatge principal era la costura, que, també amb 
sort, els podia permetre accedir a un ofici prou valorat, bé que mal pagat, i 
eludir el destí de la majoria, que eren també les fàbriques. A les ccosturesx 
sensenyava també doctrina cristiana i les nenes més espavilades podien 
aprendre igualment a llegir, escriure i comptar. Les rondalles i cançons 
completaven la formació per fer de les nenes i joves futures bones mares. 

Un cas peculiar era el del servei domèstic de les cases benestants. En 
aquest cas, la formació dels infants i joves anava gairebé completament 
a càrrec d'alguna persona adulta que ja formava part del servei d'alguna 
d'aquestes cases, sovint familiars de l'infant o el jove de qui es feien precep- 
tors. Així es formaven cuineres, cambreres, ajudes de cambra, cotxers i tota 
la gamma de servidors que requeria el bon govern d'una casa de senyors. 

La situació era ben diferent entre les classes socials més acomodades, 
que es podien permetre fins i tot tenir a casa preceptors o institutrius fixos 
i llogar professors de llengúes, de música, de cant, etc. Importava molt en 
aquests casos l'aprenentatge del rol social de nois i noies, al qual els desti- 
naven les expectatives de la família. Que sovint era, en particular en el cas 
de les noies (però també, de vegades, en el dels nois), fer un bon casament. 
Per a un aprenentatge més regular, que donés accés a estudis mitjans o 
superiors hi havia nombroses escoles privades, tant de les anomenades cde 
piso com, a partir dels primers anys de la Restauració, les que implanten un 
bon nombre de diferents congregacions religioses, tant masculines com 
femenines, que acullen els fills i filles d'aristocràcia i burgesia. 

Les classes mitjanes tenien diversos espais d'aprenentatge. Moltes de 
les escoles 4de pisx eren assequibles per a algunes famílies i, per al segon 


73 


Dolors Llopart 


ensenyament, hi havia l'Institut i els col-legis congregacionistes. Alguns 
fins i tot arribaven a la universitat o a les escoles tècniques. Però la majoria 
dels fills d'artesans feien els seus aprenentatges al mateix taller o obrador 
familiar (com seria el cas d'Aureli Capmany) o en tallers d'altres mestres 
artesans fins a esdevenir fadrins, quan estaven preparats per donar conti- 
nuitat al negoci familiar o per engegar-ne un de nou. 

No cal dir que, tret d'algunes escoles parroquials o conventuals de pri- 
meres lletres, tot l'ensenyament a tots els nivells es feia en llengua castella- 
na. A l'època (i fins i tot força més ençà), per obtenir els títols de doctor o 
el superior de mestre normal, calia fer els cursos corresponents a l'anome- 
nada Universidad Central (l'actual Universidad Complutense de Madrid). 


4. Els primers anys d'Aureli Capmany 


L'Aureli Capmany neix el 1868 al barri barceloní del Poble Sec, al peu de 
Montjuic, on els seus pares tenien un taller de cistelleria i és allí, a l'escola 
del barri, on va aprendre les primeres lletres fins que, quan tenia deu anys, 
el negoci dels seus pares es traslladà a la Rambla, concretament al número 
11 de la Rambla de les Flors, a tocar del mercat de la Boqueria i el Palau de 
la Virreina. Llavors el seu el pare el va matricular a la l'Escola del Bisbe, a 
la Rambla, a la qual va assistir fins als catorze anys, quan es va incorporar 
al taller familiar en el qual va aprendre —o no— l'ofici de cisteller. Passava 
els estius a Rubí, a casa dels avis paterns, i allí va començar a aprendre i 
apreciar contes i rondalles. 

Els Capmany eren una família treballadora però benestant. Cal no 
oblidar que l'ofici (i el comerç) de la cistelleria era força productiu en un 
temps en què bona part del transport de mercaderies a la menuda es feia 
emprant estris obrats per cistellers, des dels cabassos d'espart per al carbó 
o la llenya fins als cistells per als ous o altres objectes delicats o als d'anar a 
comprar, que podien anar dels cabassos més senzills a les cistelles més so- 
fisticades. Sense comptar la presència de l'obra de cistelleria a l'equipament 
de la llar, des dels mobles de vímet o d'altres fibres fins als coves, les pane- 
res, els cosidors, els bressols, etc. Un taller i botiga de cistelleria a la Rambla 
barcelonina, a tocar de la principal entrada del mercat de la Boqueria, era 
en aquells anys un negoci força rendible. 

Perquè, com era aquella Rambla del 18782 Comparada amb els car- 
rers de la vella Barcelona, era una via ampla que anava del que avui és la 
plaça Catalunya, llavors un ermot sense urbanitzar, fins a mar. Era un lloc 

amb moltes possibilitats de negoci, amb botigues, tallers, magatzems, i era 
també un lloc d'oci amb cafès i tavernes, teatres i sales de concert, com el 
Gran Teatre del Liceu, on es representaven òperes des del 1847. A més, 
en aquella Rambla hi havia molt moviment de mercaderies i de gent que 
necessitava desplaçar-se. Un primer tramvia a sang feia ja des de 1872 un 
itinerari des del pla de la Boqueria fins als Josepets (l'actual plaça Lesseps). 
Els Capmany podien proveir, per exemple, des de cabassos per als descar- 
regadors del port o paneres per al peix per a pescadors de la Barceloneta 
o peixateres de la Boqueria fins als més delicats cosidors o bressols per a 
les cases benestants. 

L'Aureli Capmany va treballar uns quants anys al taller familiar, fins 
a la mort del seu pare. Ell tenia 20 anys i era l'any 1888, un any molt im- 
portant per a les arts decoratives i per a l'obertura de Barcelona al mar. 
L'Exposició Universal de 1888 a la Ciutadella va fer sens dubte un gran 
impacte a l'Aureli Capmany, com a molts barcelonins. Tota l'operació de 
transformar un espai, el que havia ocupat l'antiga Ciutadella, per acollir 
una exposició universal va ser un gran esdeveniment per a una ciutat que 
ja tenia 530.000 habitants i era la segona ciutat més important d'Espanya 
en el pla polític, i la primera en el pla industrial. La construcció d'aquesta 
Exposició va comportar una allau d'immigrants de tot Espanya que va 
modificar la societat de Barcelona. Recordeu com ho explica la novel-la 
d'Eduardo Mendoza La ciudad de los prodigios (1986). 

La urbanització de tota la ciutat al voltant d'aquest esdeveniment ciu- 
tadà devia impactar moltíssim a tots els barcelonins i, per sobre de tots, 
aquells que vivien al barri de la Ribera i a la Rambla, atesa la nova urba- 
nització del front marítim de la ciutat entre el parc de la Ciutadella i la 
Rambla, amb el passeig de Colom i el monument a Colom, inaugurat P1 
de juny del mateix 1888 al capdavall d'aquesta via. 

Va ser, sens dubte, un gran esdeveniment. La passejada des de la Ram- 
bla fins a la Ciutadella devia ser una cosa ben grata de fer. D'una altra ban- 
da, la construcció, uns anys abans, en el marc de l'aprofitament dels espais 
de l'enderrocament de la Ciutadella, del mercat a l'engròs del Born havia 
estat un gran incentiu per a molts botiguers i també per als Capmany, que 
sens dubte tenien també allí bons clients. 

5. El folhlorista apassionat 


En aquest context, el jove Aureli, el 1888, deixa, doncs, el taller i emprèn un 
nou camí en la seva formació. Aprèn a tocar la guitarra, potser seguint el 
model de Josep Anselm Clavé, s'inicia en el cant gregorià, fa teatre i va als 
cursos de l'Escola de Belles Arts de la Llotja. 

Després d'uns anys d'aprenentatge i lectures comença el seu camí ge- 
nerós, en el que ara en diríem accions envers la societat civil. D'aquesta 
manera, el 1891 és un dels fundadors de l'Orfeó Català. A més, formarà 
part del cor i, fins al 1893, de la Junta Directiva. També formarà part del 
cor de Sant Felip Neri, on, a més, obtenia alguns ingressos cantant en casa- 
ments, misses de difunts i altres cerimònies. El 1898 es fa soci del Centre 
Excursionista de Catalunya, on participarà en moltes activitats culturals. 
També hi va fer cursos i xerrades de temes folXlòrics i va impulsar la cre- 
ació de la Secció Folllòrica del Centre el 1903. Un accèssit en un concurs 
per a un segell de l'Ateneu Barcelonès li n'obria el 1899 les portes. 

A partir d'aquest punt, Capmany passa segurament moltes hores a la 
biblioteca de l'Ateneu fent lectures de tot tipus que li van donar la base 
per explicar a grans i petits ball, cant, rondalles, treballs manuals i un llarg 
etcètera, sempre, però, amb una finalitat clara: explicar i fer gaudir del fol- 
Rlore català a tothom. Així ho escrivia el company de la seva filla Maria 
Aurèlia, Jaume Vidal Alcover: dEn Capmany no era home de tertúlia de 
casino o de cafè com el notari Espriu o Joaquim Borralleres, que es varen 
passar la vida conversant, però la biblioteca de l'Ateneu era el seu estudi. 7 

El 1901 començà a publicar el seu Cançoner popular en més d'un cen- 
tenar de fascicles que es venien a un preu a l'abast dels grups socials més 
modestos. Segons Vidal Alcover, Aureli Capmany no publicava per cap 
pruija de passar per un erudit folilorista sinó amb la intenció que la gent 
pogués cantar, ballar o aprendre les rondalles. Resumint, sempre va treba- 
llar amb encert i honestedat i sobretot per al poble. L'any 1902 comença a 
col-laborar a La Renaixensa, i inicia un llarg recorregut de publicacions en 
revistes, setmanaris, diaris i butlletins. 

El mateix any 1903, en una conversa entre amics, decideixen editar 
una publicació per a infants, En Patufet, ja amb una clara inquietud peda- 
gògica. Ell en serà director els primers anys i estableix la seu de l'editorial 


25 Jaume Vidal Alcover, Maria Aurèlia Capmany i Farnéso. 
26 Ibídem. 

a casa seva, a la Rambla, i, segons testimonis familiars, es pot dir que En 
Patufet va ser per molt temps pràcticament com un membre més de la 
família. En Patufet es va publicar fins al 1938. 

El nom de apatufets es va generalitzar en català per designar tota 
mena de revistes infantils il-lustrades. Fins i tot més enllà de l'aparició el 
1916 del TBO, que va popularitzar, en castellà, el seu nom per designar 
aquesta mena de revistes infantils. Aquí ve a tomb una anècdota personal 
que em sembla significativa. Jo soc nascuda el 1947 i a casa sempre hi va 
haver premsa infantil des que vaig aprendre a llegir. Als anys cinquanta 
les tietes àvies ens portaven, a mi i al meu germà, el que anomenaven pa- 
tufets mentre altres familiars o coneguts més joves ens portaven el que 
anomenaven tebeos. Val dir que els continguts d'unes i altres (ben divers, 
d'altra banda, de la Florita a les Hazarias Bélicas, passant pel Pulgarcito o 
el Roberto Alcúzar y Pedrín) no eren gaire diferents tant si es tractava de 
4patufetso com si es tractava de dtebeos-. Això sí, totes eren en castellà, 
com tocava a l'època, però per a la gent més gran el record del 4patufets 
era encara ben viu. 

L'any 1907 l'Aureli Capmany comença la tasca més preuada per ell, la 
dedicació a la dansa, que no deixarà mai. De fet, el 25 de gener de 1908, en 
el marc de la Secció de FolRlore de l'Associació de Lectura Catalana, que 
dirigia Capmany, es fundà el nou Esbart Català de Dansaires, sota la direc- 
ció de Rafael Tudó. Tal com reflecteix l'Arxiu de Tradicions Populars, editat 
per Valeri Serra i Boldú (1929-1930), l'Aureli acompanyava els balladors a 
les actuacions i ell mateix presentava les danses i els dansaires. L'any 1910, 
per encàrrec de l'Ajuntament de Barcelona, organitza la Festa de la Cançó 
i la Dansa al Palau de Belles Arts, a la qual seguiren d'altres. Aquests anys 
deu del segle xx, Aureli Capmany està en totes i cadascuna de les accions 
al voltant del folllore i fa moltes xerrades. 


6. El mestre versàtil 


Pels volts del canvi de segle, força mestres catalans impulsen diferents 
iniciatives de renovació pedagògica, en paral-lel amb moviments similars 
engegats en altres punts d'Europa. En el marc d'aquest moviment de re- 
novació, foren experimentats diversos mètodes pedagògics (Montessori, 
Decroly, Freinet, etc.), tots ells fonamentats, i això és molt important, en 
l'activitat de l'infant. També cal destacar el paper de les institucions locals 

com els ajuntaments, les diputacions i la Mancomunitat en la introducció 
i consolidació de moltes d'aquestes iniciatives. És en aquest marc on cal 
situar la tasca pedagògica d'Aureli Capmany. 

El llarg aprenentatge no reglat i autodidacte en matèries tan diverses 
com el cant, la dansa, el teatre, la història de Barcelona o el calendari festiu 
de Catalunya fan d'Aureli Capmany, com no podia haver estat d'altra ma- 
nera, un dmestrex ben peculiar. La seva manera de treballar amb els infants 
és fruit de la seva llarga experiència, per exemple, a explicar contes, cantar, 
dirigir dansaires, fer jocs de carrer, fer joguines o objectes de cistelleria. 

Formalment, la tasca pròpiament pedagògica d'Aureli Capmany s'ini- 
cia quan, entre 1907 i 1910, ensenya a ballar algunes danses tradicionals a 
vuit parelles, que serien l'embrió del futur Esbart Català de Dansaires. Ell 
mateix, en uns apunts autobiogràfics publicats al volum d'homenatge que 
li fou dedicat el 1948 amb motiu del seu vuitantè aniversari, reflecteix els 
dubtes amb què va emprendre aquesta tasca: 


Entenent que la dansa popular, igual que les cançons, era convenient que fos 
conservada, l'any 1907 em va ser possible poder acoblar vuit parelles que 
aprenguessin els nostres balls tradicionals, dels quals vaig fer la presentació el 
25 de gener del 1908, i per assessorar-me de si aquesta tasca era estimable, dos 
anys després, el 1910, vaig presentar-los a l'Ateneu Barcelonès, acompanyats 
d'una conferència. 7 


Pocs anys després, el 1914, rebia l'encàrrec de la direcció de l'Institut 
de Cultura i Biblioteca Popular per a la Dona de fer-se càrrec d'unes clas- 
ses de jocs populars epropis per a les nenes adreçades a les més petites 
i, per a les més grans, de danses tradicionals, ensenyament aquest darrer 
que segons el mateix Capmany assolí un veritable èxit per la cura amb què 
aquesta institució (segurament caldria dir la seva fundadora i impulsora, 
Francesca Bonnemaison) 4procurà que fossin interpretades amb esplendi- 
desar. Més endavant, concretament l'any 1917, en el resum de les activitats 
de dLa Culturax, com es coneixia més familiarment l'Institut de Cultura i 
Biblioteca Popular per a la Dona, apareix Capmany com a conferenciant. 
Segons aquest resum, els primers diumenges de mes hi havia rifa de figu- 
rins i una conversa instructiva, la segona setmana es feien balls populars 
catalans i també jocs populars orientats per l'Aureli Capmany, i també s'ex- 


27 Aureli Capmany, cApunts autobiogràficso, dins Aureli Capmany i Farrés. 26 de febrer de 
1868. Edició commemorativa del seu 80è aniversari. 6 de juny del 1948. Barcelona: Comissió 
organitzadora de l'homenatge, 1948. 

plicaven contes i rondalles, alguns dels quals havien estat publicats a La 
Veu de Catalunya per la mateixa Francesca Bonnemaison i pel seu marit, 
Narcís Verdaguer, amb el pseudònim FRANAR. Els tercers diumenges es- 
taven dedicats a les conferències fetes per erudits i amics, entre ells: Eugeni 
d'Ors, Carles Riba, J. Duran i Sanpere o el mateix Aureli Capmany. Els 
quarts diumenges de cada mes estaven dedicats a la música clàssica. 

És en aquests anys, sobretot entre 1915 i 1916, que s'inicia el desple- 
gament d'Aureli Capmany com a pedagog alhora que, en el pla personal, 
també assoleix fites com la de casar-se (ja fregant els 50 anys) amb Maria 
Farnés, filla de l'advocat i folilorista Sebastià Farnés, després d'un breu 
festeig. Poc després, el 1916, el president de la Diputació de Barcelona i de 
la Mancomunitat de Catalunya, Enric Prat de la Riba, li encarrega dunes 
classes folllòriques apropiades als infants acollits a la Casa de Maternitat-. 
Unes classes que el posaran en contacte amb el mètode Montessori i fins 
i tot directament amb Maria Montessori, que havia vingut a Barcelona a 
finals de 1915 per preparar el 1 Congrés Internacional del seu mètode (el 
primer celebrat fora d'Itàlia), que va tenir lloc a Barcelona el gener de 1916. 
Aureli Capmany va assistir a aquest congrés i a alguna de les conferènci- 
es de la pedagoga italiana i va obtenir, segons els apunts autobiogràfics 
ja esmentats, cel títol de mestre d'aquesta especialitat (la dansa) aplicat 
a l'escola de pàrvulso i el que per a ell era encara més valuós, que fossin 
acceptats per la doctora en el seu sistema, els nostres ballets populars, per 
a l'educació dels infants. 

Els lligams montessorians d'Aureli Capmany no serien mai desmen- 
tits i encara s'avivaren amb la seva relació amb la família Farnés. En efecte, 
als primers temps de casats amb la Maria Farnés viuen a casa del seu so- 
gre fins que va decidir traslladar-se a viure a Canet de Mar amb les altres 
dues filles: la Julita, mestra i concertista, que va ser la primera directora de 
l'escola Montessori de Canet a partir del 1918, i la Mercè, bibliotecària de 
la Biblioteca Municipal de Canet, oberta el 1919. Aleshores el matrimoni 
Capmany-Farnés se'n va anar a viure a la Rambla, en un pis a sobre de 
la botiga-taller de cistelleria de la família Capmany, però la relació amb 
les altres germanes Farnés no es va interrompre. D'altra banda, el mateix 
1916 Aureli Capmany fa classe a l'Associació d'Estudiants de la Universitat 
Nova, a l'Escola d'Estiu i a l'Escola Permanent per a Mestres. Classes que, 
en algun cas, es repeteixen en cursos segúents, si més no fins al 1921. 

Mentrestant, el mètode Montessori s'estenia per tot Catalunya. No 
sense crítiques per part d'alguns pedagogs catalans. Ve a tomb el comenta- 
ri d'Alexandre Galí (gens partidari del mètode Montessori més enllà dels 
sis anys) sobre l'escola Montessori i el paper que hi tenia Aureli Capmany: 
4Va ésser la primera escola de Catalunya i potser d'Espanya on es va apli- 
car aquest magnífic instrument educatiu: si no se'n va treure tot el profit no 
cal atribuir-ho al bo d'en Capmany sinó als qui havien d'encaixar aquella 
pràctica en l'obra de l'educació totals. 

Danses, rondalles i cançons sembla que són els recursos pedagògics 
bàsics d'Aureli Capmany. Amb contes i rondalles (i també, és clar, amb 
cançons) treballa primer de tot la llengua en tres aspectes bàsics: l'oralitat, 
l'escriptura i la lectura. Paral-lelament, les lletres de fusta ideades per Mon- 
tessori li servien probablement per acompanyar les primeres passes dels 
infants en la lectura i l'escriptura. Contes i rondalles, com també petites 
representacions o coreografies de caire teatral, eren l'excusa per a presen- 
tacions de textos escrits, petits poemes llegits o recitats, etc. 

Un segon aspecte que sens dubte formava part dels ensenyaments de 
Capmany als infants més joves era el dels treballs manuals de creació de 
joguines senzilles i altres objectes, sobretot de cistelleria, amb cordes, fils, 
botons, papers..., i també llata de palma i altres materials portats del taller 
de la seva família. La cura del cos en totes les seves variables com les dan- 
ses i les coreografies abans esmentades, però també els jocs de carrer o la 
gimnàstica rítmica. I molt possiblement algunes de les classes podien ser a 
laire lliure per poder mostrar plantes i animals que li servien després per 
fer-los protagonistes de contes i rondalles. 

Després de 1920, que encara fa un curs sobre dansa promogut per l'As- 
sociació d'Estudiants de l'Escola Nova a l'Escola Industrial, no hem trobat 
constància de cap actuació d'Aureli Capmany en el camp pròpiament pe- 
dagògic. Segurament el seu allunyament de les institucions docents de la 
Mancomunitat va ser un dels efectes col-laterals de la caiguda en desgràcia 
d'Eugeni d'Ors, l'anomenada adefenestracióx de Xènius, juntament amb 
la retirada de Maria Montessori de la direcció del Seminari-Laboratori de 
Pedagogia a començaments de 1921. 

Així i tot, no abandonà les seves classes de dansa per formar grups de 
dansaires i dur-los a actuar arreu de Catalunya i fins i tot, a partir de 1921, 


28 Alexandre Galí, Història de les institucions i del moviment cultural a Catalunya, 1900-1936. 
Llibre xi: Biblioteques populars i moviment literari, Barcelona: Fundació AG, 1979, p. 55. 

el veiem intervenir en el teatre de titelles i marionetes preparant guions 
per a les representacions que es feien a la Sala Reig, als quals tractava de 
donar un contingut pedagògic. Com tampoc no va deixar de fer conferèn- 
cies arreu de Catalunya sobre temes folllòrics, principalment sobre can- 
çons i danses populars, però també sobre història de Barcelona. 

Al llarg dels anys vint publica precisament alguna de les seves obres 
més destacades sobre la dansa, sovint amb connotacions de divulgació 
per a la seva pràctica: Com es balla la sardana (1922-1924), El contrapàs 
(1922), Cançons i jocs cantats de la infantesa (1923). El 1930 publica el 
primer volum de La dansa a Catalunya (el segon volum no va poder apa- 
rèixer fins al 1953, poc abans de la seva mort). 

En la seva faceta de coneixedor de la història i el llegendari de la ciu- 
tat de Barcelona, l'any 1929, en ocasió de l'Exposició Internacional, Aureli 
Capmany va participar en la concepció del Pavelló de Barcelona, i inici- 
ava així una col-laboració amb l'Arxiu Històric de la Ciutat de Barcelona 
que es consolidà tres anys més tard en oferir-li Agustí Duran i Sanpere, 
director d'aquest arxiu, una plaça d'auxiliar a la Secció FolRlòrica. Ja era 
un home gran, tenia 64 anys, però això no va ser obstacle perquè ocupés 
aquesta plaça al llarg de la resta de la dècada dels trenta, fins més enllà de 
l'ocupació de Barcelona per les forces franquistes. 

Durant la Guerra Civil 1936-39, més enllà dels esdeveniments que 
l'afectaven més de prop o afectaven veins, amics o familiars com els bom- 
bardejos o la fam generalitzada, hi ha dos fets relacionats amb les seves 
facetes de mestre i de divulgador de la dansa que el colpiren especialment: 
un, com a mestre, la destrucció de l'Escola del Mar en un bombardeig, 
l'altre, com a divulgador de la dansa, les greus ferides patides al front de 
l'Ebre pel ballarí Manuel Cubeles que el van deixar invàlid per poder ballar 
mai més. 


7. Els darrers anys 


Per la seva edat, 72 anys, s'estalvià la depuració com a funcionari (de fet, 
tampoc no nera, pròpiament) però en el marc de la nova cultura fran- 
quista no hi tenia espai. En aquests darrers anys de la seva vida, a banda 
les conferències i els articles en diferents publicacions periòdiques sobre 
temes de folRlore (gairebé tots en castellà per les prohibicions de l'època), 
duu a terme el projecte llargament perseguit de crear un arxiu sobre dan- 
ses a Catalunya. Ho fa en el marc de l'Esbart Català de Dansaires amb l'ajut 

d'alguns socis. I no deixa de publicar algunes monografies com El ball i la 
dansa popular a Catalunya: història, descripció i ensenyament (1948) —on 
traspua encara el seu vessant pedagògic—, La sardana a Catalunya (1948) 
i, sobretot, Calendari de llegendes, costums i festes tradicionals catalanes 
(1951) i el segon volum de La dansa a Catalunya (1953). 

Aureli Capmany va morir el dissabte 9 d'octubre de 1954. El diari La 
Vanguardia Espafiola (aquest era el seu nom durant els anys del franquis- 
me) de l'endemà recull la notícia i afegeix que dlas entidades de caràcter 
foltlórico, sardanistas, excursionistas y orfeónicas que llevaron a cabo el 
pasado homenaje a Aurelio Capmany ruegan a sus adheridos que asistan 
al acto del entierro en tributo póstumo al finado-. 

La crida de les entitats no fou endebades, l'enterrament d'Aureli Cap- 
many va ser una veritable manifestació de dol d'una ciutadania que acaba- 
va de perdre un dels seus referents inequívocs i que va omplir la Rambla 
barcelonina el dilluns dia 11 d'octubre de 1954. Era un temps en què les 
grans manifestacions només es podien fer en senyal de dol. 

Una darrera reflexió. Seguint la trajectòria vital d'Aureli Capmany 
com a follorista (estudiós i divulgador) i pedagog, no he pogut evitar re- 
cordar el títol d'un llibre de Claude Levi-Strauss, publicat el 1993, que esti- 
mo especialment. Es tracta de Regarder, écouter, lire, en el qual l'antropòleg 
francès reflexiona sobre el treball del científic social. Diu Levi-Strauss (i 
ho comparteixo) que per fer un bon treball sobre una societat cal primer 
observar el comportament, després escoltar el que diuen i finalment llegir 
el que s'hagi escrit del que has observat i sentit. Crec que Aureli Capmany 
va treballar tota la vida d'aquesta manera. No va ser mai home de tertúlia, 
com ell mateix confirma en els seus apunts autobiogràfics, però segura- 
ment sí que ho va ser d'observació i d'atenció i de moltes hores de lectura 
al seu estimat Ateneu. 

Aquest sisè quadern de la Càtedra Josep Anton 
Baixeras de Patrimoni Literari Català — recull 
les intervencions de la jornada sobre Aureli 
Capmany que es va celebrar a la Facultat de 
Lletres de la Universitat Rovira i Virgili. Els quatre 
treballs, de Jaume Ayats, Francesc Massip, Roger 
Costa Solé i Dolors Llopart, es complementen 
i, junts, donen una visió polièdrica de la vida 
i l'obra d'un folilorista, Aureli Capmany, que 
constitueix una de les personalitats mes actives i 
dinàmiques de folilore català. 

